open-index/open-wikipedia-markdown huggingface dataset:
కొండకల్ రైల్వేకోచ్ ఫ్యాక్టరీ

**కొండకల్ రైల్వేకోచ్ ఫ్యాక్టరీ** అనేది తెలంగాణ రాష్ట్రం, రంగారెడ్డి జిల్లా, శంకర్‌పల్లి మండలంలోని కొండకల్ గ్రామంలో ఉన్న రైల్వేకోచ్ ఫ్యాక్టరీ. 150 ఎకరాల స్థలంలో దేశంలోనే అతిపెద్దగా నిర్మించిన ఈ ఫ్యాక్టరీలో ప్రతి సంవత్సరం 500 కోచ్‌లు, 50 లోకోమోటివ్‌లు ఉత్పత్తి కానున్నట్లు, ఈ ఫ్యాక్టరీతో ప్రత్యక్షంగా, పరోక్షంగా 2,200 మందికి ఉపాధి లభించనున్నట్లు తెలంగాణ ప్రభుత్వం తెలిపింది.

## ప్రతిపాదన
ఆంధ్రప్రదేశ్ పునర్వ్యవస్థీకరణ చట్టం 2014లో భాగంగా తెలంగాణ ఏర్పడిన ఆరు నెలల్లోనే కాజీపేటలో రైల్వేకోచ్ ఫ్యాక్టరీని ఏర్పాటు చేస్తామని ఇచ్చిన హామీమేరకు రాష్ట్ర ప్రభుత్వం పలుమార్లు విజ్ఞప్తి చేసినా, కేంద్ర ప్రభుత్వం హామీని నేరవేర్చలేదు. చివరకు, తెలంగాణలో ఒక ప్రైవేట్ రైల్వేకోచ్ ఫ్యాక్టరీని స్థాపించడానికి 2017లో మేధా సర్వో డ్రైవ్స్ ప్రైవేట్ లిమిటెడ్ సంస్థతో తెలంగాణ రాష్ట్ర పారిశ్రామిక మౌలిక సదుపాయాల సంస్థ  అవగాహన ఒప్పందం కుదుర్చుకుంది.

## శంకుస్థాపన
2020 ఆగస్టు 13న తెలంగాణ రాష్ట్ర ఐటీ, పరిశ్రమల, పురపాలక శాఖామంత్రి కల్వకుంట్ల తారక రామరావు ఫ్యాక్టరీకి శంకుస్థాపన చేశాడు.

## ప్రారంభం
రైల్‌ కోచ్‌ల తయారీ, ఎగుమతులకు కేంద్రంగా 1000 కోట్ల రూపాయలతో మేధా సర్వో డ్రైవ్స్ ప్రైవేట్ లిమిటెడ్, స్విస్‌ రైల్వే వెహికిల్స్‌ తయారీదారు స్టాడ్లర్‌ రైల్‌ సంయుక్తంగా నిర్మించిన ఈ రైల్వేకోచ్ ఫ్యాక్టరీని 2023, జూన్ 22న ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు. రైల్వేకోచ్‌ ఫ్యాక్టరీకి రిబ్బన్‌ కట్‌చేసి, శిలాఫలకాన్ని ఆవిష్కరించిన అనంతరం ఎలక్ట్రిక్‌ బగ్గీలో ప్రయాణం చేస్తూ ఫ్యాక్టరీలో చేపట్టిన పనులను, సాంకేతికతను స్వయంగా పరిశీలించాడు. అనంతరం మేధా సంస్థ ఉద్యోగులతో ఏర్పాటుచేసిన సమావేశంలో పాల్గొని సంస్థ ప్రతినిధులను, ఉద్యోగులను అభినందించాడు.

ఈ కార్యక్రమంలో సీఎస్‌ శాంతికుమారి, రాష్ట్ర మంత్రులు మహమూద్‌అలీ, కేటీఆర్‌, టి. హరీశ్‌రావు, వేముల ప్రశాంత్‌రెడ్డి, తలసాని శ్రీనివాస్‌ యాదవ్‌, సి.హెచ్. మల్లారెడ్డి, సబితా ఇంద్రారెడ్డి, ఎంపీలు, ఎమ్మెల్యేలు, స్థానిక ప్రజాప్రతినిధులు, అధికారులు పాల్గొన్నారు.

## ఉత్పత్తి, ఉపాధి
ఈ ప్రాజెక్టుకు ప్రతిపాదించిన పెట్టుబడి 805 కోట్ల రూపాయలుకాగా, తొలిదశలో దాదాపు రూ.400 కోట్ల పెట్టుబడులు వచ్చాయని ప్రారంభోత్సవ కార్యక్రమంలో మేధా మేనేజింగ్ డైరెక్టర్ కశ్యప్ రెడ్డి తెలిపాడు. 1,000 కోట్ల పెట్టుబడితో ఏర్పాటుచేయబడిన ఈ ప్రైవేట్ రైల్వేకోచ్ ఫ్యాక్టరీ సంవత్సరానికి 500 కోచ్‌లు, 50 లోకోమోటివ్‌ల ఉత్పత్తి అవుతాయి. 150 ఎకరాల్లో విస్తరించి ఉన్న ఈ కర్మాగారం కోచ్‌లు, రైలు సెట్లు, లోకోమోటివ్‌లు, మెట్రో రైళ్ళఉ, మోనోరైల్‌లతో సహా అన్ని రకాల రైల్వే రోలింగ్ స్టాక్‌లను అభివృద్ధి చేస్తుంది.

ప్రారంభంనాటికి 558 మందికి ప్రత్యక్షంగా ఉపాధి లభించగా, అదనంగా మరో 500 మందికి పరోక్షంగా లబ్ధి పొందగా, భవిష్యత్తులో మరో 1,000 మందికి అదనంగా ఉపాధి కల్పించనున్నట్లు తెలంగాణ ప్రభుత్వం తెలిపింది.

## మూలాలు

వర్గం:2023 స్థాపితాలు
వర్గం:తెలంగాణ
వర్గం:పరిశ్రమలు
బి. కోడనాయగుయ్

**బి. కోడనాయగుయ్** ఇస్రోలో ఎలక్ట్రానిక్స్ & ఇన్‌స్ట్రుమెంటేషన్ ఇంజనీర్. రాకెట్ ప్రయోగాల్లో ఉపయోగించే ఘన రాకెట్ మోటార్ల కోసం నియంత్రణ వ్యవస్థల ఇన్ స్ట్రుమెంటేషన్ కు ఆమె బాధ్యత వహిస్తారు. 2017 లో రాష్ట్రపతి ప్యాలెస్లో ఆమెకు భారతదేశంలోని మహిళల అత్యున్నత పురస్కారం నారీ శక్తి పురస్కారం లభించింది.

## ప్రారంభ సంవత్సరాల్లో
కోడనాయగుయ్ భారతదేశం లోని పుదుచ్చేరి కి చెందినది. భారతదేశం యొక్క మొదటి అంతరిక్ష ప్రయోగాల నుండి ప్రేరణ పొందిన తరువాత ఆమె ఇంజనీర్ కావాలని నిర్ణయించుకుంది. ఆమె కోయంబత్తూరు లోని గవర్నమెంట్ కాలేజ్ ఆఫ్ టెక్నాలజీ నుండి పట్టభద్రురాలైంది, ఆమె మొదటి ఉద్యోగం 1984 లో ఇండియన్ స్పేస్ రీసెర్చ్ ఆర్గనైజేషన్ కు సహాయపడటం. అక్కడ ఆగ్మెంటెడ్ శాటిలైట్ లాంచ్ వెహికల్ ప్రాజెక్టులో పనిచేశారు.

## కెరీర్
ఎలక్ట్రానిక్స్, ఇన్స్ట్రుమెంటేషన్ & కంట్రోల్ సిస్టమ్స్ ను చూసే క్వాలిటీ విభాగానికి గ్రూప్ హెడ్ అయ్యారు. సతీష్ ధావన్ స్పేస్ సెంటర్ లో ఇంధనం, ఇగ్నైటర్లను పరీక్షించారు.

సతీష్ ధావన్ స్పేస్ సెంటర్ లో ముప్పై సంవత్సరాలు పనిచేసిన తరువాత, కొడనాయగుయ్, ఆమె బృందం 2017 ఫిబ్రవరి 15 న 104 ఉపగ్రహాలను సూర్య-సింక్రోనస్ కక్ష్యలలో విజయవంతంగా ఉంచిన పిఎస్ఎల్వి సి37 మిషన్ సమయంలో పోలార్ శాటిలైట్ లాంచ్ వెహికల్లోని ఘన రాకెట్ మోటార్లపై పనిచేయడం ప్రారంభించారు. 

పనిలో తనను తాను స్వేచ్ఛగా వ్యక్తీకరించుకోగలిగానని, సెక్సిజానికి సంబంధించిన సమస్యలు ఎప్పుడూ లేవని ఆమె వ్యాఖ్యానించింది. 

## గుర్తింపు
మార్చి 2017 లో, భారత రాష్ట్రపతి నుండి అవార్డును స్వీకరించడానికి ఎంపికైన ముగ్గురు శాస్త్రవేత్తలలో ఆమె ఒకరు, వీరిలో సుభా వారియర్, అనట్టా సోన్నీ, కొడనాయగుయ్ ఉన్నారు.

2017లో అంతర్జాతీయ మహిళా దినోత్సవం సందర్భంగా న్యూఢిల్లీకి వచ్చిన ఆమెకు రాష్ట్రపతి ప్రణబ్ ముఖర్జీ చేతుల మీదుగా నారీ శక్తి పురస్కారం లభించింది. 

## మూలాలు

వర్గం:నారీశక్తి పురస్కార గ్రహీతలు
వర్గం:జీవిస్తున్న ప్రజలు
వర్గం:పుదుచ్చేరి వ్యక్తులు
నీరజ్ ఘైవాన్

**నీరజ్ ఘైవాన్** తెలంగాణకు చెందిన సినిమా దర్శకుడు, స్క్రీన్ ప్లే రచయిత. ప్రధానంగా హిందీ సినిమాలలో పనిచేస్తున్నాడు. జాతీయ చలనచిత్ర అవార్డు, రెండు ఫిల్మ్‌ఫేర్ అవార్డులతోపాటు అనేక అవార్డులను. ప్రశంసలను అందుకున్నాడు.

## జననం, విద్య
నీరజ్ ఘైవాన్ 1980లో తెలంగాణ రాష్ట్రం, హైదరాబాద్‌లో జన్మించాడు. ఇతని కుటుంబం మహారాష్ట్ర నుండి వచ్చి హైదరాబాదులో స్థిరపడ్డారు. తండ్రి రీసెర్చ్ సైంటిస్ట్, తల్లి గార్మెంట్ స్టోర్ యజమాని. కేంద్రీయ విద్యాలయ శివరాంపల్లి (నేషనల్ పోలీస్ అకాడమీ) నుండి పాఠశాల విద్యను అభ్యసించి, 2002లో హైదరాబాద్‌లోని చైతన్య భారతి ఇన్‌స్టిట్యూట్ ఆఫ్ టెక్నాలజీ నుండి ఎలక్ట్రికల్ ఇంజినీరింగ్‌లో డిగ్రీ పూర్తిచేశాడు. ఆ తర్వాత పూణేలోని సింబయాసిస్ ఇన్‌స్టిట్యూట్ ఆఫ్ బిజినెస్ మేనేజ్‌మెంట్ నుండి మార్కెటింగ్‌లో ఎంబిఏ చేశాడు.

## ఉద్యోగం
గ్రాడ్యుయేషన్ పూర్తి చేసిన తర్వాత, యుటివి న్యూ మీడియా, హిందుస్థాన్ టైమ్స్, టెక్ మహీంద్రా తదితర సంస్థలలో ఇంజనీర్‌గా పనిచేశాడు. 

## సినిమారంగం
సినిమాలపై ఉన్న ఆసక్తితో ఉద్యోగాన్ని వదిలేసి ఫ్యాషన్ ఫర్ సినిమా అనే వెబ్ పోర్టల్ కు సినీ విమర్శకుడిగా రాయడం ప్రారంభించాడు. దర్శకుడు అనురాగ్ కశ్యప్ పరిచయంతో సినిమారంగానికి వచ్చాడు. 2010లో ఆన్‌లైన్ వన్-నిమిషం ఫిల్మ్ ఫెస్టివల్ అయిన పిఎఫ్సీవన్ పోటీ విభాగానికి షార్ట్‌లిస్ట్ చేసిన *ఇండిపెండెన్స్* అనే తన మొదటి లఘుచిత్రాన్ని రూపొందించాడు. 

2015లో *మసాన్‌* సినిమాతో దర్శకుడిగా అరంగేట్రం చేయడానికి ముందు *గ్యాంగ్స్ ఆఫ్ వాస్సేపూర్* (2012), *అగ్లీ* (2013) సినిమాల నిర్మాత అనురాగ్ కశ్యప్‌కు సహాయం చేశాడు. అదే సమయంలో *షోర్,* *ఎపిఫనీ* అనే రెండు లఘుచిత్రాలకు దర్శకత్వం వహించాడు. *మసాన్‌*  సినిమా అనేక ప్రశంసలు అందుకోవడంతోపాటు కేన్స్ ఫిల్మ్ ఫెస్టివల్‌లో ఫిప్రెస్సీ బహుమతితోపాటు రెండు ఇతర బహుమతులను గెలుచుకుంది. 2017 తీసిన *[[జ్యూస్ (2017 సినిమా)|జ్యూస్]]* లఘు చిత్రానికి నీరజ్ ఘైవాన్ ఉత్తమ షార్ట్ ఫిల్మ్-ఫిక్షన్ కోసం ఫిల్మ్‌ఫేర్ అవార్డును గెలుచుకున్నాడు. 2019లో కశ్యప్‌తో కలిసి నెట్‌ఫ్లిక్స్ సిరీస్ *సేక్రేడ్ గేమ్స్* రెండవ సీజన్‌కు, 2021లో *అజీబ్ దాస్తాన్స్* నుండి *గీలీ పుచ్చితో* సహ-దర్శకత్వం వహించాడు.

## సినిమాలు

## అవార్డులు

## మూలాలు

## బాహ్య లింకులు
* 
* సినిమా గురించి నీరజ్ బ్లాగ్

వర్గం:ఫిల్మ్‌ఫేర్ అవార్డుల విజేతలు
వర్గం:1980 జననాలు
వర్గం:హిందీ సినిమా దర్శకులు
వర్గం:జీవిస్తున్న ప్రజలు
ధ్వని గౌతమ్

**ధ్వని గౌతమ్**, గుజరాత్ కు చెందిన సినిమా దర్శకుడు, రచయిత. గుజరాత్, బాలీవుడ్‌ సినిమారంగాలలో పనిచేస్తున్నాడు.

## జననం
ధ్వని గౌతమ్ 1985, జూలై 22న గుజరాత్‌లో జన్మించాడు. ది ఏషియన్ స్కూల్ నుండి తన పాఠశాల విద్యను, మార్వా స్టూడియోస్ నోయిడా నుండి ఫిల్మ్ మేకింగ్‌లో డిగ్రీని పూర్తిచేసాడు.

## సినిమారంగం
తన 13 సంవత్సరాల వయస్సుతో యష్ చోప్రా తీసిన దిల్‌వాలే దుల్హనియా లే జాయేంగే చూసినప్పుడు సినిమా దర్శకుడిగా మారాలని నిర్ణయించుకున్నాడు. మధ్యతరగతి కుటుంబం నుండి వచ్చినందున సినిమారంగంలో తన కెరీర్‌ను కొనసాగించడానికి ముందు న్యూఢిల్లీలోకొంతకాలం రేడియో జాకీగా పనిచేశాడు. సినిమారంగం కోసం ముంబైకి మారాడు.

బా బహూ ఔర్ బేబీ అనే నాటకానికి అసిస్టెంట్ డైరెక్టర్‌గా నియమించబడ్డాడు. ఆ తర్వాత మరో మూడు సీరియల్స్‌కి పనిచేశాడు. సన్నీ డియోల్ నటించిన *హీరోస్*, బాబీ డియోల్ నటించిన *నన్హే జైసల్మేర్* సినిమాలకు పనిచేశాడు. దర్శకత్వం, రచనలో అనుభవం సంపాదించిన తరువాత, పంజాబీ సినిమారంగానికి పనిచేసాడు.

2015లో తన స్వంత సినిమా *రొమాన్స్ కాంప్లికేటెడ్‌*పై పనిచేయడం ప్రారంభించాడు, ఇది అతని దర్శకత్వంలో వచ్చిన తొలి సినిమా. విదేశాలలో చిత్రీకరించబడిన తొలి గుజరాతీ సినిమా. ఆ సినిమాలో నెగెటివ్ క్యారెక్టర్‌లో కూడా నటించాడు.

2018లో *గ్రేట్ గుజరాతీ కుకింగ్* పోటీ పేరుతో కుకింగ్ షోతో టెలివిజన్‌లోకి మళ్ళీ వచ్చాడు.

## సినిమాలు

### సహాయ దర్శకుడు

### సినిమాలు

### టెలివిజన్

### మ్యూజిక్ వీడియోలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1985 జననాలు
వర్గం:హిందీ సినిమా దర్శకులు
వర్గం:గుజరాత్ వ్యక్తులు
వర్గం:గుజరాతీ రచయితలు
వర్గం:హిందీ సినిమా రచయితలు
వర్గం:హిందీ సినిమా నటులు
విరుగంపాక్కం శాసనసభ నియోజకవర్గం

**విరుగంపాక్కం శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం చెన్నై జిల్లా, చెన్నై దక్షిణ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:తమిళనాడు శాసనసభ నియోజకవర్గాలు
ఖాజిగుండ్

ఖాజిగుండ్ భారతదేశం, జమ్మూ కాశ్మీర్ రాష్ట్రం, అనంతనాగ్ జిల్లాలోని పట్టణం. ఖాజిగుండ్ పట్టణం సముద్ర మట్టానికి 1670 మీటర్ల (5478 అడుగులు) ఎత్తులో హిమాలయాలలోని పీర్ పంజాల్ శ్రేణిలో 33.59°N అక్షాంశం, 75.16°E రేఖాంశం వద్ద ఉంది. దీనిని కాశ్మీర్ గేట్‌వే అని కూడా పిలుస్తారు.

## స్థానం
ఖాజిగుండ్ పట్టణం, అనంతనాగ్ నుండి 21 కి.మీ, శ్రీనగర్ నుండి 72 కి.మీ, జమ్మూ నుండి 187 కి.మీ. దూరంలో ఉంది. ఖాజిగుండ్ బైపాస్ దల్వాచ్, చిముల్లా & షాంపోరా గ్రామాల మీదుగా ఉంది. ఖాజిగుండ్ చుట్టూ నీటి బుగ్గలు ఉన్నాయి.

## జనాభా
2011 భారత జనాభా లెక్కల ప్రకారం,  ఖాజిగుండ్ మొత్తం జనాభా 9871. ఈ జనాభాలో పురుషులు 55%, స్త్రీలు 45% ఉన్నారు. ఖాజిగుండ్ సగటు అక్షరాస్యత రేటు 70.21%, జాతీయ సగటు 67.16% కంటే ఎక్కువ, పురుషుల అక్షరాస్యత 79.82%, స్త్రీల అక్షరాస్యత 58.27%. ఖాజిగుండ్‌ జనాభాలో 20.67% మంది 6 సంవత్సరాల కంటే తక్కువ వయస్సు ఉన్నవారు ఉన్నారు.

## వాతావరణం
ఖాజిగుండ్ లో సగటు అధిక ఉష్ణోగ్రత 3.8°C (38.8°F), సగటు తక్కువ ఉష్ణోగ్రత -5.4°C (22.3°F) ఉంటుంది. ఇక్కడ జనవరి నెలలో విపరీతమైన చలి ఉంటుంది.

## రవాణా
ఖాజిగుండ్, అనంతనాగ్, శ్రీనగర్‌లకు రోడ్డు, రైలు మార్గాల ద్వారా అనుసంధానించబడి ఉంది. ఖాజిగుండ్ నుండి శ్రీనగర్‌కు రోజుకు పది సార్లు రైలు సర్వీస్ ఉంది, ఇది కుల్గామ్‌కు రోడ్డు మార్గం ద్వారా అనుసంధానించబడి ఉంది. పీర్ పంజాల్ పర్వతంలోని ఖాజిగుండ్ టన్నెల్ గుండా వెళ్లే ఎన్హెచ్ 44 (పూర్వపు పేరు ఎన్హెచ్ 1ఏ) ద్వారా ఖాజిగుండ్, జమ్మూ, భారతదేశంలోని మిగిలిన ప్రాంతాలకు అనుసంధానించబడి ఉంది**.  **

## ఖాజిగుండ్ రైల్వే సొరంగం
ఖాజిగుండ్ రైల్వే సొరంగం అనేది 11.2 కి.మీ పొడవు గల భారతదేశపు పొడవైన రైల్వే సొరంగం. ఇది భారతదేశంలోని ఏకైక బ్రాడ్ గేజ్ పర్వత రైల్వే సొరంగ మార్గం. ఇది భారతదేశం, జమ్మూ కాశ్మీర్‌లోని ఖాజిగుండ్, బారాముల్లా మధ్య ఉన్న పీర్ పంజాల్ పర్వత శ్రేణి గుండా విస్తరించి ఉంది. ఈ సొరంగ మార్గం భారతదేశంలోనే అతి పొడవైన, ఆసియాలో మూడవ పొడవైన రైల్వే సొరంగం. దీని వలన  ఖాజిగుండ్, బనిహాల్ మధ్య దూరం 11 కి.మీ తగ్గింది. ఈ దూరాన్ని అధిగమించడానికి కేవలం ఆరు నిమిషాల సమయం పడుతుంది. 

## మూలాలు

వర్గం:జమ్మూ కాశ్మీరు
వర్గం:జమ్మూ కాశ్మీరు నగరాలు పట్టణాలు
వర్గం:అనంత్‌నాగ్ జిల్లా
జోయా అక్తర్

**జోయా అక్తర్** (జననం 1972 అక్టోబరు 14) భారతీయ చలనచిత్ర దర్శకురాలు, కథారచయిత. ఆమె హిందీ సినిమాల్లో పనిచేస్తుంది.

న్యూయార్క్ విశ్వవిద్యాలయం(NYU) నుండి ఫిల్మ్ మేకింగ్‌లో డిప్లొమా పూర్తి చేసిన తర్వాత, ఆమె స్వయంగా రచయిత, దర్శకురాలిగా మారింది. దీనికి ముందు మీరా నాయర్, టోనీ గెర్బర్, దేవ్ బెనెగల్ వంటి దర్శకులకు సహాయకురాలిగా చేసింది. ఆమె ఐదు ఫిల్మ్‌ఫేర్ అవార్డులతో సహా అనేక ప్రశంసలను అందుకుంది. ఆమె, రీమా కగ్తీతో కలిసి టైగర్ బేబీ ఫిల్మ్స్ అనే ఫిల్మ్ అండ్ వెబ్ స్టూడియోను అక్టోబరు 2015లో స్థాపించింది.

ఆమె లక్ బై ఛాన్స్ (2009), జిందగీ నా మిలేగీ దొబారా (2011), బాంబే టాకీస్ (2013) వంటి చిత్రాలకు దర్శకత్వం వహించింది. ఆమె రీమా కగ్తీతో కలిసి తలాష్ (2012)కి సహ రచయితగా ఉంది. ఆమె తర్వాత దిల్ ధడక్నే దో (2015), గల్లీ బాయ్ (2019) చిత్రాలకు దర్శకత్వం వహించింది.

ఆమె ముంబై అకాడమీ ఆఫ్ ది మూవింగ్ ఇమేజ్ బోర్డు సభ్యురాలుగా ఉంది.

## వ్యక్తిగత జీవితం
కవి, గీత రచయిత, స్క్రీన్ రైటర్ జావేద్ అక్తర్, స్క్రీన్ రైటర్ హనీ ఇరానీలకు ఆమె జన్మించింది. ఆమె సవతి తల్లి నటి షబానా అజ్మీ. ఆమె తమ్ముడు నటుడు, దర్శకుడు ఫర్హాన్ అక్తర్.

ముంబైలోని సెయింట్ జేవియర్స్ కాలేజీ నుండి ఆమె బ్యాచిలర్ ఆఫ్ ఆర్ట్స్ డిగ్రీని పూర్తిచేసింది. తరువాత, ఆమె ఫిల్మ్ ప్రొడక్షన్ నేర్చుకోవడానికి న్యూయార్క్ యూనివర్శిటీ టిస్చ్ స్కూల్ ఆఫ్ ఆర్ట్స్‌లో చేరింది.

ఆమె ముత్తాత, ఫజల్-ఎ-హక్ ఖైరాబాదీ, ఇస్లామిక్ అధ్యయనాలు, వేదాంతశాస్త్రంలో పండితుడు. ఆమె ఉర్దూ కవి ముజ్తర్ ఖైరాబాదీకి మనవరాలు, కవి జాన్ నిసార్ అక్తర్ కి కూడా మనవరాలు.

## ఫిల్మోగ్రఫీ

## మూలాలు

వర్గం:భారతీయ సినిమా దర్శకులు
వర్గం:1972 జననాలు
వర్గం:హిందీ సినిమా దర్శకులు
వర్గం:భారతీయ సినిమా రచయితలు
వర్గం:భారతీయ నాటక రచయితలు
వర్గం:హిందీ సినిమా స్క్రీన్ రైటర్స్
వర్గం:మహారాష్ట్ర మహిళా కళాకారులు
వర్గం:ముంబై స్క్రీన్ రైటర్స్
వర్గం:భారతీయ నాస్తికులు
వర్గం:ఫిల్మ్‌ఫేర్ అవార్డుల విజేతలు
వర్గం:స్క్రీన్ అవార్డుల విజేతలు
వర్గం:జీ సినీ అవార్డుల విజేతలు
వర్గం:ఇంటర్నేషనల్ ఇండియన్ ఫిల్మ్ అకాడమీ అవార్డుల విజేతలు
తేజ్ తాడి

**తేజ్ తాడి** తెలంగాణకు చెందిన న్యూరో సైంటిస్ట్. మైండ్‌మేజ్ సీఈఓ.

## జననం, విద్య
తేజ్ తాడి తెలంగాణ రాష్ట్రం, హైదరాబాద్‌ నగరంలోని వైద్యుల కుటుంబంలో జన్మించాడు. ఎలక్ట్రానిక్స్ ఇంజనీరింగ్ చదివిన తేజ్, 2004లో తన పిహెచ్.డి. చదువుకోసం స్విట్జర్లాండ్‌కు వెళ్ళాడు. ఆక్కడ ఎకోల్ పాలిటెక్నిక్ ఫెడరల్ డి లౌసాన్ నుండి అందుకున్నాడు. *న్యూరల్ మెకానిజమ్స్ ఆఫ్ ది ఎంబాడీడ్ సెల్ఫ్: మెర్జింగ్ వర్చువల్ రియాలిటీ అండ్ ఎలక్ట్రికల్ న్యూరోఇమేజింగ్* అనే అంశంపై పరిశోధన చేశాడు. బ్రెయిన్ ఫోరమ్ అంతర్జాతీయ సలహా బోర్డులో సభ్యుడిగా ఉన్నాడు.

## పబ్లిక్, మీడియా ప్రదర్శనలు
తేజ్ తాడి తన పరిశోధనలపై ప్రపంచవ్యాప్తంగా శాస్త్రీయ సమావేశాలు, ఇతర సమావేశాలలో ప్రసంగాలు చేశాడు. ఫోర్బ్స్, ఫార్చ్యూన్, టెక్‌క్రంచ్‌లలో ప్రొఫైల్ చేయబడ్డాడు. 2014లో డెడ్ ఎక్స్ లాసాన్నేలో కనిపించాడు.

## అవార్డులు, సన్మానాలు
* 2009లో ఫైజర్ ఫౌండేషన్ న్యూరోసైన్స్ పరిశోధన బహుమతి
* 2011లో పనికి చోరఫాస్ ఫౌండేషన్ అవార్డు
* 2012లో ఐఎండి బిజినెస్ స్కూల్ తన స్టార్టప్ బహుమతి
* 2015లో వరల్డ్ ఎకనామిక్ ఫోరమ్ వారి యంగ్ గ్లోబల్ లీడర్‌
* 2016లో ఈవై ఆంట్రప్రెన్యూర్ ఆఫ్ ది ఇయర్‌గా ఎంపిక

## ప్రముఖ పరిశోధనా వ్యాసాలు
తేజ్ తాడి మూర్తీభవించిన స్వీయ, శారీరక స్వీయ-స్పృహను మార్చడం, ఏజెన్సీ, స్పృహ అనుభవం మానవులు, నరాల పునరావాసం అంశాలలో అనేక పీర్-రివ్యూడ్ జర్నల్ కథనాలను సహ రచయితగా ఉన్నాడు. వర్చువల్ రియాలిటీ, బ్రెయిన్ ఇమేజింగ్ పద్ధతులను ఉపయోగించడం.

## మూలాలు

వర్గం:జీవిస్తున్న ప్రజలు
వర్గం:1981 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా శాస్త్రవేత్తలు
వర్గం:హైదరాబాదు జిల్లా ఇంజనీర్లు
పిరప్పన్‌కోడ్ మురళి

**పిరప్పన్‌కోడ్ మురళి** (జననం 12 జూన్ 1943) భారతదేశంలోని కేరళకు చెందిన ప్రముఖ కవి, గీత రచయిత, నాటక రచయిత, గ్రంథాలయ కార్యకర్త, రాజకీయ నాయకుడు. అతను 10వ (1996), 11వ (2001) కేరళ శాసనసభలకు వామనపురం నియోజకవర్గం నుండి ప్రాతినిధ్యం వహించాడు. యాభైకి పైగా నాటకాలకు సాహిత్యం, పది నాటకాలు రాశారు. సంఘ చేతన అనే నాటక బృందాన్ని స్థాపించిన వారిలో ఆయన ఒకరు. అతను ఉత్తమ గేయ రచయితగా కేరళ ప్రభుత్వ అవార్డు, ఉత్తమ నాటక రచయితగా కేరళ సాహిత్య అకాడమీ అవార్డుతో సహా అనేక అవార్డులను పొందాడు.

## జీవిత చరిత్ర
మురళి 1943 జూన్ 12న తిరువనంతపురం జిల్లాలోని పిరప్పన్‌కోడ్‌లో ఎన్. శంకరనారాయణ కురుప్, ఎల్.భారతీయమ్మ దంపతులకు జన్మించారు. 

అతను 1960 నుండి  వరకు AISF జిల్లా కమిటీ సభ్యుడు. 1962లో సీపీఐలో చేరి, చీలిక తర్వాత సీపీఐ(ఎం)లో సభ్యుడయ్యారు. 1972 నుండి సిపిఐ (ఎం) జిల్లా కమిటీ సభ్యునిగా, 1991 నుండి సిపిఐ (ఎం) జిల్లా కార్యదర్శివర్గ సభ్యునిగా ఉన్నారు. అతను కేరళ సోషలిస్ట్ యూత్ ఫెడరేషన్ (KSYF) వ్యవస్థాపక రాష్ట్ర కమిటీ సభ్యులలో ఒకడు, 1974 నుండి 1977 వరకు KSYF రాష్ట్ర ప్రధాన కార్యదర్శిగా పనిచేశాడు. అతను మణిక్కల్ పంచాయతీ అధ్యక్షుడు (1979-1984), తిరువనంతపురం జిల్లా కౌన్సిల్ సభ్యుడు (1990-1994), కేరళ కర్షక సంఘం (కేరళ రైతుల సంఘం) జిల్లా అధ్యక్షుడు, కర్షక సంఘం రాష్ట్ర కార్యవర్గ సభ్యుడు వంటి అనేక ఇతర పదవులను కూడా నిర్వహించారు 1992.

అతను 1992లో కేరళ గ్రంథశాల సంఘం (కేరళ లైబ్రరీ అసోసియేషన్) జిల్లా కమిటీకి ఎన్నికయ్యాడు, తరువాత కర్షక సంఘంలో జిల్లా కార్యదర్శి, రాష్ట్ర జనరల్ బాడీ సభ్యుడు, కార్యవర్గ సభ్యునితో సహా అనేక ఇతర పదవులను నిర్వహించారు. స్టేట్ లైబ్రరీ కౌన్సిల్  విశిష్ట పత్రిక *గ్రంథలోకం*  ప్రధాన సంపాదకులు. పురోగమన కళా సాహిత్య సంఘం (ప్రోగ్రెసివ్ ఆర్ట్ అండ్ లిటరేచర్ సొసైటీ), యూనివర్శిటీ ఆఫ్ కేరళ సెనేట్ సభ్యుడు (1980-1984), తొన్నక్కల్ ఆషాన్ మెమోరియల్ కమిటీ సభ్యుడు (1987-1991)తో సహా అనేక ఇతర పదవులను నిర్వహించారు. కేరళ సంగీత నాటక అకాడమీ కార్యవర్గ సభ్యుడు.

అతను అనేక కవితా సంకలనాలను వ్రాసి ప్రచురించాడు. 50కి పైగా నాటకాలకు సాహిత్యం రాశారు. అతను మలయాళ థియేటర్‌లో డైనమిక్ థియేటర్ ట్రూప్ అయిన 'సంఘ చేతన' వ్యవస్థాపక సభ్యులలో ఒకరు.

## పనులు

* *సంఘ గాధ* (సాహిత్యం) 
* *శంఖ గానం* (లిరిక్స్) 
* *స్వాతి తిరునాళ్* (నాటకం) 
* *తొట్టం* (పద్య నాటకం) 

* *సఖావు* (నాటకం) చింతా పబ్లిషర్స్, హిందీ అనువాదం 'సఖావు' కూడా ప్రచురించబడింది. 
* *జాతవేదస్సే మిళితురక్కూ*, సాహిత్య ప్రవర్తక కో-ఆపరేటివ్ సొసైటీ లిమిటెడ్.
* *ఓ ఎన్ వి కావ్యసంస్కృతి*, జ్ఞాపకం, కేరళ భాషా ఇన్స్టిట్యూట్ 

* *ఎంటె ఓ ఎన్ వి* 
* *పళశిరాజా*, సాహిత్య ప్రవర్తక కో-ఆపరేటివ్ సొసైటీ లిమిటెడ్. ISBN&nbsp;
* *సుభద్రే సూర్యాప్త్రి* (నాటకం), నేషనల్ బుక్ స్టాల్
* *రమణన్: ఒరు ప్రణయగాథ* (నాటకం), కేరళ గ్రంథశాల సంఘం

## కుటుంబం
అతనికి భార్య పి. రాధాదేవికి ఒక కుమార్తె స్మిత మురళి ఉన్నారు.

## అవార్డులు, సన్మానాలు

* 1998 ఉత్తమ గీత రచయితగా కేరళ ప్రభుత్వ అవార్డు 
* 1989 నాటకానికి కేరళ సాహిత్య అకాడమీ అవార్డు 
* 1996 ఉత్తమ గీత రచయితగా నానా అవార్డు 

* 2002 అబుదాబి శక్తి అవార్డు (నాటకం) 
* 2020 కేరళ సంగీత నాటక అకాడమీ ఫెలోషిప్ 

## మూలాలు

వర్గం:1943 జననాలు
వర్గం:జీవిస్తున్న ప్రజలు
వర్గం:అబుదాబి శక్తి అవార్డు గ్రహీతలు
వర్గం:కేరళ సాహిత్య అకాడమీ అవార్డు గ్రహీతలు
వర్గం:కేరళ రాజకీయ నాయకులు
వర్గం:మలయాళ రచయితలు
వర్గం:మలయాళ కవులు
శబరి (సినిమా)

**శబరి** 2024 లో ఎమోషనల్ సైకలాజికల్‌ థ్రిల్లర్‌ గా తెలుగు, తమిళం, మలయాళం, హిందీ భాషల్లో ఏకకాలంలో రూపొందుతున్న బహుభాషా చిత్రం. మహర్షి కూండ్ల సమర్పణలో మహా మూవీస్ బ్యానర్‌పై మహేంద్రనాథ్ కూండ్ల  నిర్మించిన ఈ సినిమాకు అనిల్‌కాట్జ్  రచన,దర్శకత్వం వహించాడు. వరలక్ష్మి శరత్ కుమార్, మైమ్ గోపి, శశాంక్ ప్రధాన పాత్రల్లో నటించారు. ‘వరల్డ్ ఆఫ్ శబరి’ పేరుతో ఈ సినిమా ఫస్ట్‌ లుక్‌ వీడియో గ్లింప్స్ 2023 జనవరి 10న విడుదల చేశారు.

## చిత్ర నిర్మాణం
శబరి సినిమా 4 ఏప్రిల్  2022న హైదరాబాద్ లో పూజ కార్యక్రమాలతో ప్రారంభమైంది. ఈ సినిమా ప్రారంభోత్సవంలో తొలి సన్నివేశానికి దర్శకుడు మదన్ కెమెరా స్విచ్చాన్‌ చేయగా, నిర్మాత ‘నాంది’ సతీష్ వేగేశ్న క్లాప్ ఇచ్చారు. సీనియర్ దర్శకులు బి.గోపాల్ గౌరవ దర్శకత్వం వహించారు.   సినిమా టీం మొదటి షెడ్యూల్‌ని హైదరాబాద్ లో విజయవంతంగా పూర్తి చేసి తదుపరి షూటింగ్ షెడ్యూల్స్ కొడైకెనాల్, విశాఖపట్నం లో ముఖ్యమైన సన్నివేశాలతో పాటు పాటలు, క్లైమాక్స్, యాక్షన్ ఎపిసోడ్స్ తో షూటింగ్ పూర్తయ్యింది.

## కథ
సంజన (వరలక్ష్మి శరత్ కుమార్)  తన భర్త (గణేష్ వెంకట్రామన్) ను విడిచిపెట్టి, కొత్త జీవితాన్ని ప్రారంభించాలనే ఆశతో తన ఐదేళ్ల కుమార్తె (బేబీ నివేక్ష) తో వైజాగ్ వస్తుంది. కానీ ఆమె తన గతపు నీడల నుండి తప్పించుకోలేకపోతుంది. కంటికి కనిపించని శత్రువు ప్రాణప్రదంగా చూసుకుంటున్న కూతుర్ని అపహరించడానికి ప్రయత్నిస్తూ ఉంటాడు. ఈ దుష్ట పన్నాగం వెనుక ఎవరున్నారు? వారు ఆమెను తన బిడ్డ నుండి ఎందుకు వేరు చేయాలనుకుంటున్నారు? అనే మానసిక సంఘర్షణను అధిగమించి కూతుర్ని కాపాడుకునే అమ్మ కథ.

## నటీనటులు

* వరలక్ష్మి శరత్ కుమార్
* శశాంక్
* మైమ్ గోపి
* గణేష్ వెంకట్రామన్
* మధునందన్
* సునైనా బాదం
* కేశవ్ దీపక్
* బేబీ నివేక్ష
* బేబీ కృతిక
* భద్రం
* రాజశ్రీ నాయర్
* ఆశ్రిత వేముగంటి
* జెమినీ సురేష్
* రాజశేఖర్ అనింగి
* అర్చన అనంత్
* రషికా బాలి
* కృష్ణతేజ
* ప్రభు
* వివా రాఘవ
* హర్షిణి కోడూరు
* ప్రమోదిని
* బిందు పగిడిమర్రి 
* మీనా కుమారి
* మూలవిరాట్ అశోక్ రెడ్డి
* జబర్దస్త్ ఫణి

## సాంకేతిక నిపుణులు

*బ్యానర్: మహా మూవీస్   
*నిర్మాత: మహేంద్రనాథ్ కూండ్ల 
*కథ, స్క్రీన్‌ప్లే, దర్శకత్వం: అనిల్‌కాట్జ్ 
*సంగీతం: గోపీ సుందర్
*సినిమాటోగ్రఫీ : నాని చమిడిశెట్టి, రాహుల్ శ్రీవాత్సవ్
*ఆర్ట్ డైరెక్టర్: ఆశిష్ తేజ పులాలా
*ఎడిటింగ్: ధర్మేంద్ర కాకరాల
*సౌండ్ డిజైన్: దేవి కృష్ణ కడియాల
*సౌండ్ ఎఫెక్ట్స్ : యతిరాజ్‌
*విజువల్ ఎఫెక్ట్స్: రాజేష్ పాల
*ఫైట్స్: నందు, నూర్
*పాటలు: రహమాన్, మిట్టపల్లి సురేందర్
*నేపథ్య గానం : కె. ఎస్. చిత్ర, అమృత సురేష్, రమ్య బెహరా, అనురాగ్ కులకర్ణి
*కోరియోగ్రఫీ: సుచిత్రా చంద్రబోస్, రాజ్ కృష్ణ
*కాస్ట్యూమ్ డిజైనర్: మానస నున్న
*ఎగ్జిక్యూటివ్ ప్రొడ్యూసర్: సీతారామరాజు మల్లెల 

## మూలాలు

## బయటి లింకులు
* 

వర్గం:2023 తెలుగు సినిమాలు
జకురా (శ్రీనగర్)

జకురాని జుకురా లేదా జుకుర్ అని కూడా పిలుస్తారు, ఇది భారతదేశం, జమ్మూ కాశ్మీర్, శ్రీనగర్ జిల్లాలోని పట్టణం. ఈ పట్టణం హజ్రత్‌బాల్ నియోజకవర్గంలో అంతర్భాగం. ఈ ప్రాంతం కసుమిరే వ్యాలీ వాణిజ్య కేంద్రం నుండి 12 కి.మీ.ల దూరంలో ఉంది. ఇది గందర్‌బాల్ మునిసిపల్ కమిటీని శ్రీనగర్‌తో కలుపుతుంది.

## భౌగోళికం
ఈ ప్రాంతం 34.1589887°N అక్షాంశం, 74.8316992°E రేఖాంశం వద్ద ఉంది, ఇది శ్రీనగర్ వాణిజ్య కేంద్రానికి ఉత్తరాన 12 కి.మీ దూరంలో ఉంది.

## చరిత్ర
20వ శతాబ్దంలో, జకురాలో నివసించే ప్రజలు భారత సాయుధ దళాలు మనుషుల్ని చంపడాన్ని చూశారు. అన్ని క్రూరమైన హత్యలలో, ప్రధాన సంఘటన జకురా ఊచకోత. మార్చి 1, 1990న శ్రీనగర్‌లోని జకురా క్రాసింగ్‌లో కాశ్మీర్‌లో ప్రజాభిప్రాయ సేకరణపై ఐక్యరాజ్యసమితి తీర్మానాన్ని అమలు చేయాలని డిమాండ్ చేస్తూ నిరసనకారులను హతమార్చడం మారణకాండకు కారణం. ఈ ఘటనలో 40 మంది చనిపోయారు.

## భాషా
సకురా ప్రాంత పోస్టల్ కోడ్ 190006.  కాశ్మీరీ ఈ ప్రాంత స్థానిక భాష. అలాగే ప్రజలు ఇక్కడ  ఉర్దూ,ఇంగ్లీష్ అనర్గళంగా మాట్లాడతారు.

## విద్య

### '''ఆసియన్ ఇన్‌స్టిట్యూట్ ఆఫ్ మెడికల్ సైన్సెస్'''
ఈ కళాశాల ఈ ప్రాంతంలోని ఉత్తమ వైద్య కళాశాలలలో ఒకటిగా పరిగణించబడుతుంది. 2014 కాశ్మీర్ వరదల సమయంలో, కళాశాల ప్రధాన పాత్ర పోషించింది.

## మూలాలు

వర్గం:జమ్మూ కాశ్మీరు
వర్గం:శ్రీనగర్ జిల్లా
వెన్ను ధమనులు

**వెన్ను ధమనులు / కశేరుక ధమనులు** (Vertebral arteries) గళధమనులతో పాటు మెడకు, మెదడుకు రక్తప్రసరణ చేకూరుస్తాయి. వెన్నుధమనులు మెడలో కండరాలకు, వెన్నుపాము పైభాగానికి, మజ్జాముఖానికి (మెడుల్లాఆబ్లాంగేటా), వారధికి (పాన్స్), చిన్నమెదడుకు, పెద్దమెదడు వెనుక భాగాలకు రక్తప్రసరణ చేకూర్చుతాయి. వెన్నుధమనుల ప్రవాహంలో అడ్డంకుల వలన రక్తప్రసరణలో లోపం కలిగితే మజ్జాముఖం, వారధి, చిన్నమెదడు, పెద్దమెదడు వెనుక భాగాల పనులలో అవలక్షణాలు కనిపిస్తాయి. పక్షవాతం కూడా కలుగవచ్చు.

## వెన్ను ధమనుల గమనము
thumb|వెన్ను ధమని

వెన్నుధమనులు ఇరుప్రక్కల బాహుధమనుల మొదటి భాగమైన అధోజత్రు ధమనుల (సబ్ క్లేవియన్ ఆర్టెరీస్) వెనుకభాగం మీది నుంచి వెలువడుతాయి. ప్రతి వెన్నుధమని మెడలో మీదకు పయనించి 6 వ మెడవెన్నుపూసయొక్క అటుప్రక్క భుజములో గల రంధ్రం ద్వారా మీదకు సాగి ఆపై క్రమంగా మిగిలిన వెన్నుపూసల భుజాలలో కల రంధ్రాల ద్వారా మీదకు పయనించి రెండవ మెడవెన్నుపూస (ఏక్సిస్) భుజరంధ్రం నుంచి వెలువడుతుంది. అచటనుంచి పక్కకు ఒరుగుచు మీదకు వెళ్ళి  మొదటి మెడవెన్నుపూస (అట్లాస్) భుజరంధ్రం ద్వారా పైభాగానికి చేరుకుంటుంది. తరువాత మొదటి మెడవెన్నుపూస వెనుకచాపంపై గల గాడిగుండా వెళ్ళి పుఱ్ఱె క్రింద ఉన్న పెద్దరంధ్రం (ఫొరమెన్ మేగ్నమ్) ద్వారా పుఱ్ఱె లోపలకు ప్రవేశిస్తుంది. పుఱ్ఱెలో రెండు వెన్నుధమనులు మెదడు పైపొర డ్యూరాను, మధ్యపొర అరఖ్ నాయిడ్ ను చీల్చుకొని వాటి క్రింద మధ్యస్థంగా పయనించి  మజ్జాముఖం ముందు భాగానికి చేరుకొని, మీదకు మధ్యస్థంగా సాగి వారధి మూలం వద్ద కలసి మూలిక ధమనిగా (బెసిలార్ అర్టరీ) ఒకటవుతాయి.   
thumb|వెన్ను ధమనులు
మూలిక ధమని రెండుప్రక్కల నుంచి వారధికి, చిన్నమెదడుకు శాఖలు వెలువడుతాయి. తరువాత మూలిక ధమని రెండు పృష్ఠ మస్తిష్క ధమనులుగా చీలుతుంది. పృష్ఠ మస్తిష్కధమనులు మెదడు వెనుక భాగాలకు రక్తప్రసరణ చేకూరుస్తాయి. ప్రతి పృష్ఠ మస్తిష్కధమని అటువైపు ఉన్న మధ్య మస్తిష్కధమనితో పృష్ఠ సంధానధమని అనే శాఖచే కలుపబడుతుంది. మస్తిష్క ధమనులు, సంధాన ధమనులు కలసి మెదడు క్రింద ధమనీ చక్రం ఏర్పరుస్తాయి.

వెన్నుధమనులు, మూలిక ధమనులలో రక్తప్రసరణకు అంతరాయం కలిగితే, దేహంలో ఒకపక్క గాని లేక రెండు పక్కలా గాని చలననష్టం, స్పర్శనష్టం కలగడమే కాక తలతిప్పడం, కళ్ళుతిరగడం, దేహానికి అస్థిరత (అటాక్సియా), ద్విదృష్టి (ఒక వస్తువు రెండుగా కనిపించడం) కలుగవచ్చు.  
thumb|Blausen 0114 BrainstemAnatomy
thumb|మెదడు రక్తనాళాలు

వర్గం:ధమనులు
నఫీసా జోసెఫ్

**నఫీసా జోసెఫ్** (1978 మార్చి 28 - 2004 జూలై 29) భారతీయ మోడల్. ఆమె ఎంటీవీ వీడియో జాకీ. ఆమె ఫెమినా మిస్ ఇండియా యూనివర్స్ 1997 విజేత. అంతేకాకుండా ఆమె మియామీ బీచ్‌లో జరిగిన మిస్ యూనివర్స్ 1997 పోటీలో ఫైనలిస్ట్ కూడా.

ఫెమినా మిస్ ఇండియా వరల్డ్ 2022 కిరీటం ధరించిన సినీ శెట్టి కంటే ముందు కర్ణాటకకు చెందిన ఆరుగురు మహిళలు మిస్‌ ఇండియా టైటిల్‌ని సొంతం చేసుకున్నారు. వీరిలో లారా దత్తా, సారా జేన్ డయాస్, సంధ్యా చిబ్, రేఖా హండే, లిమరైనా డిసూజాలతో పాటు నఫీసా జోసెఫ్ ఉన్నారు.

## బాల్యం, విద్యాభ్యాసం
ఆమె 1978 మార్చి 28న ఢిల్లీలో నిర్మల్ జోసెఫ్, ఉషా జోసెఫ్ దంపతులకు జన్మించింది. అయితే కర్ణాటకలోని బెంగళూరులో పెరిగింది. ఆమె బిషప్ కాటన్ బాలికల పాఠశాల, సెయింట్ జోసెఫ్ కళాశాలలో చదువుకుంది.

## కెరీర్
ఆమె 12 సంవత్సరాల వయస్సులో మోడలింగ్ చేయడం ప్రారంభించింది. ప్రసాద్ బిడపా వద్ద ఆమె మోడల్‌గా ఎదిగింది. ఆమె 1997లో మిస్ ఇండియా పోటీలో గెలిచిన అతి పిన్న వయస్కురాలుగా వాసికెక్కింది. 1997 మే 16న ఫ్లోరిడాలోని మయామి బీచ్‌లో జరిగిన మిస్ యూనివర్స్ పోటీలో కూడా ఆమె పాల్గొన్నది. ఈ పోటీలో ఆమె 10 మంది సెమీఫైనలిస్టులలో ఒకరుగా నిలిచింది.

1999లో, ఆమె ఎంటీవీ ఇండియా వి.జె. హంట్‌కి న్యాయనిర్ణేతగా వ్యవహరించింది. అలాగే ఎం టీవీకి వీజెగా చేసింది. అలా ఆమె దాదాపు ఐదు సంవత్సరాల పాటు ఎంటీవీ హౌస్ ఫుల్ షోను నడిపింది. ఆమె సోనీ ఎంటర్‌టైన్‌మెంట్ టెలివిజన్ లో ప్రసారమైన చార్లీస్ ఏంజిల్స్ (*Charlie's Angels*) భారతీయ వెర్షన్ C.A.T.S. అనే టెలివిజన్ సిరీస్‌లో కూడా నటించింది. 2004లో, ఆమె స్టార్ వరల్డ్‌లో స్టైల్ షోను నిర్వహించింది.

ఆమె తన కాబోయే భర్త గౌతం ఖండూజా సహాయంతో టెలివిజన్ ప్రోగ్రామింగ్ యూనిట్ 2 కంపెనీని కూడా ప్రారంభించింది. ఆమె గుర్ల్జ్ అనే పత్రికకు సంపాదకత్వం వహించింది. సుభాష్ ఘై చిత్రం తాల్‌లో ఆమె అతిధి పాత్రలో నటించింది.

మోడలింగ్, హోస్టింగ్ లతో పాటు, ఆమె జంతువుల ప్రేమికురాలుగా వెల్ఫేర్ ఆఫ్ స్ట్రే డాగ్స్ (WSD), పీపుల్ ఫర్ ది ఎథికల్ ట్రీట్‌మెంట్ ఆఫ్ యానిమల్స్ (PETA), పీపుల్ ఫర్ యానిమల్స్ (PFA) వంటి పలు జంతు సంరక్షణ సంస్థలతో కలసి పనిచేసింది.టైమ్స్ ఆఫ్ ఇండియా బెంగుళూరు ఎడిషన్‌లో నఫీసా ఫర్ యానిమల్స్ అనే వారపు కాలమ్ నిర్వహించింది.

## మరణం
2004 జూలై 29న వెర్సోవాలోని తన ఫ్లాట్‌లో ఆమె ఉరి వేసుకుని ఆత్మహత్య చేసుకుంది. ఇంకొన్ని వారాలలో వ్యాపారవేత్త గౌతమ్ ఖండూజాను వివాహం చేసుకోనున్న సమయంలో ఇలా జరిగింది.

## మూలాలు
వర్గం:1978 జననాలు
వర్గం:2004 మరణాలు
వర్గం:భారతీయ సినిమా నటీమణులు
వర్గం:ఫెమినా మిస్ ఇండియా విజేతలు
వర్గం:భారతీయ మహిళా మోడల్స్
వర్గం:ఆత్మహత్యలు
వర్గం:భారతీయ టెలివిజన్ నటీమణులు
వర్గం:మిస్ యూనివర్స్ 1997 పోటీదారులు
కెఎన్ పణిక్కర్

**కెఎన్ పణిక్కర్** ( 1936 ఏప్రిల్ 26న కేరళలోని గురువాయూర్‌లో జన్మించారు) ఒక భారతీయ చరిత్రకారుడు, మార్క్సిస్ట్ స్కూల్ ఆఫ్ హిస్టారియోగ్రఫీతో సంబంధం కలిగి ఉన్నారు.

కెఎన్ పణిక్కర్ అనేక పుస్తకాలను రచించారు, సవరించారు, వీటిలో *ఏ కన్సర్న్డ్ ఇండియన్స్ గైడ్ టు కమ్యూనలిజం*, ఐ సి హెచ్ ఆర్ వాల్యూమ్ ఆన్ *టువార్డ్స్ ఫ్రీడం, 1940: ఎ డాక్యుమెంటరీ హిస్టరీ ఆఫ్ ది ఫ్రీడమ్ స్ట్రగుల్*.

అతని పద్ధతులు, ప్రజా జీవితంలో ఆయన వ్యక్తీకరించిన స్థానాలు ముఖ్యంగా 1998 నుండి 2004 వరకు భారతీయ జనతా పార్టీ ప్రభుత్వ కాలంలో హిందూ జాతీయవాదం ప్రతిపాదకుల నుండి కఠినమైన విమర్శలను రేకెత్తించాయి. భారతదేశంలో "జాతీయవాద" చరిత్ర పెరుగుదలను విమర్శించడంలో పనిక్కర్ చురుకుగా ఉన్నారు. అతని పుస్తకాలలో *ఎగైనెస్ట్ లార్డ్ అండ్ స్టేట్: మతం, మలబార్ లో రైతుల తిరుగుబాట్లు* ఉన్నాయి. *ఆధునిక భారతదేశంలో సంస్కృతి, చైతన్యం,* *సంస్కృతి, భావజాలం, ఆధిపత్యం – కలోనియల్ ఇండియాలో మేధావులు, సామాజిక స్పృహ*, *రాత్రికి ముందు*. రాష్ట్ర మద్దతు ఉన్న పాఠశాలలకు ప్రవేశపెట్టిన కొత్త పాఠ్యపుస్తకాలకు సంబంధించి వివిధ వర్గాల నుండి వచ్చిన ఫిర్యాదులను పరిశీలించిన నిపుణుల కమిటీకి ఆయనను కేరళ ప్రభుత్వం ఛైర్మన్‌గా నియమించింది. కమిటీ తన నివేదికను 2008 అక్టోబరులో సమర్పించింది.

## ప్రస్తావనలు

* కెఎన్ పణిక్కర్, అత్తూరు రవివర్మ కేరళ సాహిత్య అకాడమీ ఫెలోషిప్‌లను పొందారు.
* 'ఛాన్సలర్‌గా వైదొలుగుతాను': ఉన్నత విద్యారంగ స్థితిపై కేరళ గవర్నర్ కలత చెందారు, ముఖ్యమంత్రికి లేఖ రాశారు.
* జె ఎన్ యు లో, గెయిల్ ఓంవెద్, దళిత పండితుల రచనలు 'భూగర్భ' నెట్‌వర్క్‌లకు బహిష్కరించబడ్డాయి.
* వలియాథన్, పనిక్కర్, రాఘవ వారియర్‌లకు కైరలీ లైఫ్‌టైమ్ అచీవ్‌మెంట్ అవార్డులు లభించాయి.
* చరిత్రను తాకట్టు పెట్టినప్పుడు: 1921 నాటి మాప్పిలా అమరవీరుల నిరంతర బాధలను స్మరించుకోవడం.
* దాని స్వతంత్రతను కాపాడేందుకు న్యాయవ్యవస్థను సంస్కరించండి: భూషణ్
* ముస్లింలు, హిందువులు, మలబార్ తిరుగుబాటు – 1921 ఎందుకు ముఖ్యమైనది

## మూలాలు


వర్గం:1936 జననాలు
వర్గం:జీవిస్తున్న ప్రజలు
వర్గం:అబుదాబి శక్తి అవార్డు గ్రహీతలు
వర్గం:20వ శతాబ్దపు భారతీయ చరిత్రకారులు
వర్గం:మలయాళ భాషా రచయితలు
చిదంబరం శాసనసభ నియోజకవర్గం

**చిదంబరం శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం కడలూర్ జిల్లా, చెన్నై దక్షిణ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు
### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
నాదిర్షా

**నాదిర్షా** ఒక భారతీయ చలనచిత్ర దర్శకుడు, సంగీత స్వరకర్త, గాయకుడు, గీత రచయిత, నటుడు, మిమిక్రీ కళాకారుడు, హాస్యనటుడు , టెలివిజన్ హోస్ట్ , అతను మలయాళ చలనచిత్రాలు ,టెలివిజన్, రంగస్థలంలో పనిచేస్తున్నాడు. అతను మలయాళ సినిమాలో అనేక సహాయ పాత్రలు చేసాడు.  సంగీతంలో అతని సహకార రంగాలలో ప్లేబ్యాక్ సింగింగ్, లిరిక్స్ , కంపోజింగ్ ఉన్నాయి. అతను మలయాళ చిత్రం *అమర్ అక్బర్ ఆంథోనీ* (2015) తో దర్శకత్వం వహించాడు.అతని రెండవ దర్శకత్వం *కట్టప్పనాయిలే రిత్విక్ రోషన్* (2016).

## ప్రారంభ జీవితం
నాదిర్షా కొచ్చిలో ఎం ఏ  సులైమాన్, పి ఎస్ సుహార దంపతుల ఐదుగురు సంతానంలో పెద్దగా జన్మించాడు.అతను తన ప్రాథమిక విద్యను ఫాక్ట్ ఈస్టర్న్ యు పి స్కూల్, ఫాక్ట్ హై స్కూల్, ఏలూర్, ఎర్నాకులం నుండి అభ్యసించాడు. అతను కలమస్సేరిలోని సెయింట్ పాల్స్ కళాశాల నుండి తన ప్రీ-డిగ్రీని అభ్యసించాడు, ఎర్నాకులంలోని మహారాజా కళాశాల నుండి పట్టభద్రుడయ్యాడు. కొచ్చిలోని కార్బోరండమ్ యూనివర్సల్‌లో కొద్దికాలం పనిచేశాడు.

## కెరీర్
నాదిర్షా 10 సంవత్సరాల వయస్సులో రాజన్ ఆంటోనీ ఎస్ సి ఎస్ ఆర్కెస్ట్రా, కూనమావులో చేరినప్పుడు తన వృత్తిని ప్రారంభించాడు.

## ఫిల్మోగ్రఫీ

### దర్శకుడిగా

### నటుడిగా

## మూలాలు


## బాహ్య లింకులు

* 
* IMDb వద్ద నాదిర్షా
* MSI వద్ద నాదిర్ షా
* 
* 
వర్గం:భారతీయ పురుష చలనచిత్ర నటులు
వర్గం:1966 జననాలు
వర్గం:జీవించి ఉన్న ప్రజలు
వర్గం:21వ శతాబ్దపు భారతీయ పురుష నటులు
దీపికా కుందాజీ

**దీపికా కుందాజీ** (జననం 1963) ఒక భారతీయ రైతు, ఆమె పద్ధతులు జాతీయ దృష్టిని,  భారత ప్రభుత్వం నుండి అవార్డును పొందాయి. నారీ శక్తి పురస్కార్ అవార్డును భారత రాష్ట్రపతి రామ్ నాథ్ కోవింద్ ప్రదానం చేశారు. ఈ పురస్కారం మహిళలకు భారతదేశం యొక్క అత్యున్నత పౌర పురస్కారం.

## జీవితము
ఆమె 1963లో జన్మించింది,  ఆమె తన బాల్యాన్ని కర్ణాటక లో గడిపింది. ఆమె పురావస్తు శాస్త్రవేత్తగా శిక్షణ పొందింది,  ఆమె వివాహం చేసుకుంది.

పాండిచ్చేరి సమీపంలోని ఆరోవిల్లేలో పెబుల్ గార్డెన్ ను ఆమె సృష్టించారు, ఇది ఒక ప్రయోగం. పెబుల్ గార్డెన్ పొడి విలువలేని భూమిలో నిర్మించబడింది. బాహ్య రసాయనాలు, సహజ కంపోస్టు కూడా వాడకుండా భూమిని మారుస్తోంది. మొక్కలు ఎక్కువగా గాలి నుండి సృష్టించబడతాయని,  వాటిలో కొద్ది భాగం మాత్రమే మట్టి నుండి వస్తుందని ఆమెకు తెలుసు. ఆమె వృద్ధి చెందడానికి కొన్ని రకాలను పొందగలిగితే, అవి చనిపోయినప్పుడు కంపోస్టును సృష్టించి భర్తీ చేస్తాయి. ఇది ప్రారంభమైన తర్వాత ఇతర రకాలను ప్రవేశపెట్టవచ్చు. ఆమె 1994 నుండి తన హబ్,  బెర్నార్డ్ డెక్లెర్క్తో కలిసి పనిచేస్తోంది,  వారు వారి 9 ఎకరాల పెబుల్ గార్డెన్లో బాహ్య శ్రమను ఉపయోగించరు. ఫ్రెంచ్, బ్రిటీష్ వలసవాదులు అడవుల నరికివేతతో ధ్వంసమైన ఒక రకమైన భూమికి వారికి ఉన్న ఏడు ఎకరాలు ఒక ఉదాహరణ. వారు తమ భూమిని ఎలా సరిచేయాలో కనుగొంటే, భారతదేశంలో 93 మిలియన్ హెక్టార్ల భూమి ఉంది, దీనిని కూడా ఉత్పాదక,  సుస్థిర వినియోగానికి పునరుద్ధరించాల్సిన అవసరం ఉంది.

2009లో ఆమె విత్తనాల ప్రాముఖ్యత గురించి మాట్లాడారు. ఆరోవిల్ లోని స్థానిక రైతులు తమ విత్తనాలను సంరక్షించుకోవడంపై దృష్టి పెట్టాల్సిన అవసరం ఉందని ఆమె అభిప్రాయపడ్డారు. 80-90 రకాల విత్తన వంగడాలను ఉపయోగించి పేద భూమిని నెమ్మదిగా మారుస్తున్నారని, అయితే విజయం సాధించాలంటే సుమారు 3,000 ప్యాకెట్ల విత్తనాలను పొదుపు చేసి పంపిణీ చేయాల్సిన అవసరం ఉందన్నారు. కఠినమైన వంగడాలను సంరక్షించడం ద్వారా అవి భూమిని మార్చగలవని ఆమె నిర్ధారిస్తుంది. వాతావరణ మార్పులు వస్తున్నాయని ఆమె అర్థం చేసుకున్నారు, కానీ ఇది కొత్తది కాదు - వాతావరణం మారుతుంది. మానవులు 10,000 సంవత్సరాలుగా పంటలను సాగు చేస్తున్నారని, అందుబాటులో ఉన్న వివిధ రకాల పంటలను మనం ఉపయోగించుకోవాల్సిన అవసరం ఉందని కుందాజీ పేర్కొన్నారు.

## అవార్డులు
అంతర్జాతీయ మహిళా దినోత్సవం సందర్భంగా రాష్ట్రపతి భవన్ (ప్రెసిడెన్షియల్ ప్యాలెస్)లోని దర్బార్ రూమ్లో భారత రాష్ట్రపతి రామ్నాథ్ కోవింద్ చేతుల మీదుగా ఆమెకు నారీ శక్తి పురస్కారం లభించింది. ఈ పురస్కారం మహిళలకు భారతదేశం యొక్క అత్యున్నత పౌర పురస్కారం. ఆమె ఈ అవార్డును ఆశించలేదు. ఈ అవార్డు గురించి ప్రస్తావించడానికి మార్చి ప్రారంభంలో ఒక అధికారి ఆమెను సంప్రదించడంతో ఆమె ముందు రోజు రాత్రి న్యూఢిల్లీకి వెళ్లారు.

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
వర్గం:1960 జననాలు
వర్గం:భారతీయ రైతులు
నల్లి కుప్పుస్వామి చెట్టి

**నల్లి కుప్పుస్వామి చెట్టి** తమిళనాడుకు చెందిన వస్త్ర పారిశ్రామికవేత్త. కళలు, సంస్కృతి, విద్య కోసం అనేక సామాజిక కార్యక్రమాలు చేస్తున్నాడు. 2003లో భారత ప్రభుత్వం నుండి పద్మశ్రీ పురస్కారం అందుకున్నాడు.

## జననం
నల్లి కుప్పుస్వామి చెట్టి 1940, నవంబరు 9న తమిళనాడు రాష్ట్రం, కాంచీపురంలోని పద్మశాలి కుటుంబంలో జన్మించాడు. రామకృష్ణ మిషన్ పాఠశాలలో చదువుకున్నాడు. వాషింగ్టన్ విశ్వవిద్యాలయం నుండి తన బిజినెస్ మేనేజ్మెంట్ కోర్సును చదివాడు.

## వ్యాపారరంగం
1958లో తన తాత నల్లి చిన్నసామి చెట్టి మరణించిన తర్వాత, ఇతను కుటుంబ వ్యాపార ట్రేడ్‌మార్క్ అయిన నల్లి సిల్క్స్‌ను వారసత్వంగా పొందాడు. ఇతను వెట్రిక్కు మూండ్రే పడిగల్, నీది నూల్గలిల్ నిర్వగం, పడగచేరి మహన్ అనే మూడు తమిళ పుస్తకాలను రచించాడు.

## సంస్థలు, అనుబంధాలు
శ్రీకృష్ణ గానసభ, శ్రీ పార్థసారథి స్వామి సభ, బ్రహ్మ గానసభ, శ్రీ భైరవి గానసభ, ముద్ర, మైలాపూర్ ఫైన్ ఆర్ట్స్ క్లబ్, చెన్నై కల్చరల్ అకాడమీకి అధ్యక్షుడిగా... మద్రాస్ ఫిల్మ్ సొసైటీ, మైలాపూర్ అకాడమీకి ఉపాధ్యక్షుడిగా పనిచేశాడు. తమిళ్ ఛాంబరు ఆఫ్ కామర్స్ పోషకుడిగా కూడా ఉన్నాడు. ఇండో ఆస్ట్రేలియన్ ఛాంబర్, ఇండో-జపాన్ ఛాంబరు వంటి ఇతర ఛాంబర్లలో కూడా సభ్యుడిగా ఉన్నాడు.తమిళ విశ్వవిద్యాలయం, తంజావూరు ప్లానింగ్ బోర్డు సభ్యుడు, సెనేట్ సభ్యుడు, భారతియార్ విశ్వవిద్యాలయం సభ్యుడు, సెంట్రల్ సిల్క్ బోర్డ్ సభ్యుడు, సౌత్ జోన్ కల్చరల్ సెంటర్ (చెన్నై), మద్రాస్ ప్రోగ్రెస్ యూనియన్ హయ్యర్ సెకండరీ స్కూల్  పోషకుడిగా ఉన్నాడు.

## అవార్డులు, ప్రశంసలు

## మూలాలు

వర్గం:జీవిస్తున్న ప్రజలు
వర్గం:1940 జననాలు
వర్గం:తమిళనాడు విద్యాదాతలు
వర్గం:తమిళనాడు వ్యక్తులు
వర్గం:తమిళనాడు వ్యాపారవేత్తలు
ఉత్తమ్ గదా

**ఉత్తమ్ రావ్జీ గదా** (1948 - 2020, జూన్ 6) గుజరాతీ, హిందీ నాటక రచయిత, సినిమా కథ, స్క్రీన్ ప్లే, మాటల రచయిత.

## జననం
ఉత్తమ్ రావ్జీ గదా 1948లో జన్మించాడు.

## కళారంగం
శిక్షణ ద్వారా చార్టర్డ్ అకౌంటెంట్ ఉత్తమ్, చాలాకాలంపాటు పరేష్ రావల్ దర్శకత్వం వహించి ప్రదర్శించిన "మహారతి" అనే నాటకంతో కీర్తిని పొందాడు. ఇతను *ఖిలాడి 420*, *యున్ హోతా తో క్యా హోతా* వంటి బాలీవుడ్ సినిమాలకు రచనలు చేశాడు.

2001లో భారతదేశంలోని స్క్రీన్ అవార్డుల *విభాగంలో ఖిలాడీ 420* చిత్రానికి ఉత్తమ స్క్రీన్ ప్లే రచయితగా ఎంపికయ్యాడు.

## ప్రచురణలు

### నాటకరంగం

;నాటకాలు

* *రాఫ్దా*
* *రేషామి తేజాబ్*
* *మహారథి*
* *ముల్రాజ్ మాన్షన్*
* *చిరంజీవ్*
* *విష్ రజనీ*
* *పంఖ్ వినన పతంగియన్*
* *కాయ కల్ప*
* *మహాపురుష్*
* *హున్ రిమా బాక్సీ!*
* *సత్వరో*
* *డబుల్ సవారి*
* *షిరాచెడ్*
* *కమల*
* *దిక్రి వహల్ నో దరియో*
* *ఆరంజ్ జూస్*
* *జశ్రరేఖ*
* *సునామీ*
* *లక్ష్మీ పూజన్*
* *డియర్ ఫాదర్*
* *అర్రే వహు!* *హావ్ థాయున్ బహు*
* *ఫైవ్ స్టార్ ఆంటీ*
* *వాట్స్ అప్*
* *యుగ్పురుష్*
* *కార్ల్ మార్క్స్ ఇన్ కల్బాదేవి*

;నాటికలు

* *హెయిర్‌పిన్*
* *భినన్ పానన్*
* *రాంగో*
* *సెక్యూరిటీ*
* *సిస్టం*
* *పాజిటీవ్ థింకింగ్*
* *ఫైర్ వాల్*
* *రెడ్ సీ*

### సినిమాలు
* *ఖిలాడీ 420*
* *యున్ హోతా తో క్యా హోతా* (2006)
* *మహారథి* (2008)
* *స్ట్రైట్!* (2009)

### టెలిసిరియల్స్
* *టైమ్ బాంబ్ 9/11* (24 ఎపిసోడ్‌లు)

### పుస్తకాల ప్రచురణ
* *వాట్స్ అప్* — చిన్న నాటకాల సంకలనం
* *టూరిస్ట్ అండ్ అదర్స్ స్టోరీస్* — చిన్న కథల సంకలనం

## మరణం
ఉత్తమ్ రావ్జీ గదా దీర్ఘకాలిక లింఫోసైటిక్ లుకేమియా సమస్యలతో 2020, జూన్ 6న యుఎస్ఏలోని శాన్ ఫ్రాన్సిస్కోలో మరణించాడు.

## మూలాలు

వర్గం:2020 మరణాలు
వర్గం:1948 జననాలు
వర్గం:గుజరాతీ రచయితలు
వర్గం:గుజరాత్ వ్యక్తులు
వర్గం:హిందీ సినిమా రచయితలు
వర్గం:నాటక రచయితలు
జవహర్ నవోదయ విద్యాలయం, కిన్నౌర్

thumb|జవహర్ నవోదయ విద్యాలయం, కిన్నౌర్
జవహర్ నవోదయ విద్యాలయం, కిన్నౌర్ దీనిని స్థానికంగా జెఎన్వి రెకాంగ్ పియో అని పిలుస్తారు, ఇది భారతదేశం, హిమాచల్ ప్రదేశ్ రాష్ట్రం, కిన్నౌర్ జిల్లాలోని బోర్డింగ్, సహ- విద్యా (కో ఎడ్యుకేషన్) పాఠశాల. ఈ జవహర్ నవోదయ విద్యాలయాలకు భారత మానవ వనరుల అభివృద్ధి మంత్రిత్వ శాఖ నిధులు సమకూరుస్తుంది, మంత్రిత్వ శాఖ ఆధ్వర్యంలోని స్వయంప్రతిపత్త సంస్థ అయిన నవోదయ విద్యాలయ సమితి ద్వారా నిర్వహించబడుతుంది.

## చరిత్ర
ఈ పాఠశాల 1987లో స్థాపించబడింది, ఇది జవహర్ నవోదయ విద్యాలయ పాఠశాలలో భాగం. ఈ పాఠశాల నవోదయ విద్యాలయ సమితి అయిన చండీగఢ్ ప్రాంతీయ కార్యాలయం ద్వారా నిర్వహించబడుతుంది, పర్యవేక్షించబడుతుంది.

## ప్రవేశం
నవోదయ విద్యాలయ సమితి నిర్వహించే ఎంపిక పరీక్ష ద్వారా VI తరగతి స్థాయిలో జెఎన్వి రెకాంగ్ పియోలో ప్రవేశం లభిస్తుంది. ఈ విద్యాలయ నిర్వహణ కమిటీ చైర్‌పర్సన్‌గా ఉన్న కిన్నౌర్ జిల్లా మేజిస్ట్రేట్ (కలెక్టర్) కార్యాలయం ద్వారా పరీక్షకు సంబంధించిన సమాచారం జిల్లాలో ప్రచారం చేయబడుతుంది. 

## అనుబంధాలు
జెఎన్వి కిన్నౌర్ సెంట్రల్ బోర్డ్ ఆఫ్ సెకండరీ ఎడ్యుకేషన్‌తో అనుబంధం కలిగి ఉంది. దీని అనుబంధ సంఖ్య 640007. ఈ పాఠశాల సీబీఎస్ఈ నిర్దేశించిన పాఠ్యాంశాలను అనుసరిస్తుంది.  

## మూలాలు

వర్గం:విద్యాలయాలు
వర్గం:హిమాచల్ ప్రదేశ్
విజయ్ సూర్య

**విజయ్ సూర్య** (జననం 1990 సెప్టెంబర్ 7) భారతీయ నటుడు, టెలివిజన్ వ్యాఖ్యాత. ఆయన కలర్స్ కన్నడలో ప్రసారమైన అగ్నిసాక్షి టెలివిజన్ ధారావాహికతో ఖ్యాతిని పొందాడు.

## ప్రారంభ జీవితం
ఆయన తన పాఠశాల విద్యను బెంగుళూరులోని క్లారెన్స్ పబ్లిక్ స్కూల్‌లో, ఇంటర్ విద్యను క్రైస్ట్ యూనివర్శిటీలో చదివాడు. ఆయన ముంబైలోని విస్లింగ్ వుడ్స్ అకాడమీలో తన నటనా డిగ్రీని అభ్యసించాడు. ఆయనకు ఒక అన్నయ్య ఉన్నాడు. విజయ్ సూర్య 2019 ఫిబ్రవరి 14న కుటుంబ స్నేహితురాలు, ఐటి ప్రొఫెషనల్ చైత్రని వివాహం చేసుకున్నాడు

2012లో, క్రేజీ లోక చిత్రంతో హర్షిక పూనాచాతో కలిసి ఆయన రంగప్రవేశం చేశాడు. ఈ చిత్రానికి కవితా లంకేష్ దర్శకత్వం వహించాడు. 2014లో, కలర్స్ కన్నడలో ప్రసారమయిన డైలీ సీరియల్ అగ్నిసాక్షిలో తన నటనతో కీర్తిని పొందాడు. ఆయన మే 2016లో డాక్టర్ నాగతిహళ్లి చంద్రశేకర్ దర్శకత్వంలో విడుదలైన ఇష్టకామ్యలో నటించి మెప్పించాడు. కార్తీక్ జయరామ్, సంయుక్త హోర్నాడ్‌లతో ఆయన నటించిన "స" చిత్రం ఆగష్టు 2016లో విడుదలైంది. 2019లో, "కద్దు ముచ్చి" పేరుతో ఆయన సినిమా విడుదలైంది. సృజన్ లోకేష్, రచితా రామ్ న్యాయనిర్ణేతలుగా వ్యవహరించిన కామెడీ షో "కామెడీ టాకీస్"కి కూడా ఆయన హోస్ట్‌గా వ్యవహరించాడు. అలాగే జూలై 2019, అక్టోబర్ 2020 ల మధ్య ఆయన "ప్రేమలోక" కి వ్యవహరించాడు. ఆయన ప్రస్తుతం వీరపుత్రలో నటిస్తున్నాడు.

## ఫిల్మోగ్రఫీ

### సినిమాలు

### టెలివిజన్

## అవార్డులు
ఆయనకు అనుబంధ లో నటనకుగాను..

* వైష్ణవితో పాటు ఉత్తమ జంటగా అవార్డు
* 2014-15లో ప్రధాన పాత్రలో ఉత్తమ నటుడిగా అవార్డు
* 2016-17లో ప్రధాన పాత్రలో ఉత్తమ నటుడిగా అవార్డు
* 2017-18లో ప్రధాన పాత్రలో ఉత్తమ నటుడిగా అవార్డు
* 2018-19లో ప్రధాన పాత్రలో ఉత్తమ నటుడిగా అవార్డు

## మూలాలు
వర్గం:కన్నడ సినిమా నటులు
వర్గం:భారతీయ టెలివిజన్ నటులు
వర్గం:భారతీయ సినిమా నటులు
వర్గం:1992 జననాలు
వర్గం:క్రైస్ట్ యూనివర్సిటీ పూర్వ విద్యార్థులు
పి. గోవింద పిళ్లై

**పి. గోవింద పిళ్లై** (23 మే 1926&nbsp;– 22 నవంబర్ 2012) భారతదేశంలోని కేరళకు చెందిన ప్రముఖ కమ్యూనిస్ట్ పార్టీ (మార్క్సిస్ట్) నాయకుడు, సిద్ధాంతకర్త, దేశాభిమాని మాజీ చీఫ్ ఎడిటర్.

## జీవిత చరిత్ర
పిళ్లై 1926 మే 23న పెరుంబవూరులోని పుల్లువాజిలో పరమేశ్వరన్ పిళ్లై, పారుకుట్టియమ్మ దంపతులకు జన్మించారు. అతను బిఎ ఆనర్స్‌తో పట్టభద్రుడయ్యాడు. ముంబైలోని సెయింట్ జేవియర్స్ నుండి. అతను 1951లో తిరు-కొచ్చి అసెంబ్లీ సభ్యునిగా, తరువాత 1967-70 కేరళ అసెంబ్లీ సభ్యునిగా ఎన్నికయ్యాడు. అతను 1981-82 కేరళ ప్రెస్ అకాడమీ చైర్మన్. 

పిళ్లై ఫైన్ ఆర్ట్స్ అంశంపై విస్తృతంగా రాశారు, మాట్లాడారు, కేరళ స్టేట్ ఫిల్మ్ డెవలప్‌మెంట్ కార్పొరేషన్ ఛైర్మన్‌గా, సెంటర్ ఫర్ డెవలప్‌మెంట్ ఆఫ్ ఇమేజింగ్ టెక్నాలజీ (సి-డిట్) వ్యవస్థాపక డైరెక్టర్‌గా పనిచేశారు. 

పిళ్లై తరచుగా కైరాలి టీవీలో కనిపిస్తూ జాతీయ, అంతర్జాతీయ కార్యక్రమాలపై వ్యాఖ్యానిస్తూ ఉండేవారు. వివిధ సమస్యలపై ఇ ఎం ఎస్ నంబూద్రిపాద్ గురించి ఆయన అననుకూలమైన విమర్శనాత్మక వ్యాఖ్యలు భారత కమ్యూనిస్ట్ పార్టీ (మార్క్సిస్ట్) పొలిట్‌బ్యూరో నుండి తీవ్ర వ్యతిరేకతను ఆహ్వానించాయి. పార్టీ దీనిని "తీవ్రమైన క్రమశిక్షణారాహిత్యం"గా భావించింది, ఈ అంశంపై బహిరంగంగా ఆయనను నిందించింది. అయితే, 2010లో వి.సాంబశివన్ ఫౌండేషన్ నుండి జనసేవన ప్రవీణ్ అందుకున్నారు.

అతను 22 నవంబర్ 2012న కేరళలోని తిరువనంతపురంలో మరణించాడు. 

## గ్రంథ పట్టిక

## పుస్తకాలు

* *మార్క్సమ్ మూలధనం* ( *మార్క్స్, రాజధాని* )
* *ఇసంగల్కిప్పురం* ( *"ఇజం"లలో* )
* *మార్క్సిస్ట్ సౌందర్యశాస్త్రం, ఉద్భవం వలర్చయుమ్* ( *మార్క్సిస్ట్ సౌందర్యశాస్త్రం: మూలం, పెరుగుదల* )
* *భూదకాలవుం మున్విధియుమ్* ( *గతం, పక్షపాతం* )
* *ఫ్రెడరిక్ ఎంగెల్స్ – స్నిగ్ధానాయ సహకారి వరిష్టనాయ విప్లవకారి*
* *మార్ గ్రెగోరియోస్ మతం, మార్క్సిజం* ( *మార్ గ్రెగోరియోస్  మతం, మార్క్సిజం* )
* *ఇ ఎం ఎస్ ఉమ్ మలయాళ సాహిత్యం* ( *ఇ ఎం ఎస్, కేరళ సాహిత్యం* )
* *కేరళ నవోధనం ఓరు మార్క్సిస్ట్ వీక్షణం వాల్యూం 1* ( *కేరళ పునరుజ్జీవనం: ఒక మార్క్సిస్ట్ దృక్పథం వాల్యూమ్ 1* )
* *కేరళ నవోధనం ఓరు మార్క్సిస్ట్ వీక్షణం – మఠాచార్యర్ మథనిషేధికల్*
* *మహాభారతం ముతల్ కమ్యూనిజం వారే* ( *మహాభారతం నుండి కమ్యూనిజం వరకు* )
* *ముల్క్రాజ్ ముతాల్ పవనన్ వారే* ( *ముల్క్రాజ్ నుండి పవనన్ వరకు* )
* *ఆగోళవల్కరణం మాధ్యమం సంస్కారం* ( *ప్రపంచీకరణ మీడియా సంస్కృతి* )
* *ఇ ఎం ఎస్ నంబూతిరిపాడ్ – జీవిత చరిత్ర*
* *చార్లెస్ డార్విన్;జీవితవుం కాలం* (2009) ( *చార్లెస్ డార్విన్: జీవితం, సమయాలు* )
* *వైంజనిక విప్లవం-ఓరు సాంస్కారిక చరిత్ర* (2011) ( *జ్ఞాన విప్లవం: ఒక సాంస్కృతిక చరిత్ర* )
* *గ్రామ్సీ పాఠకుల కోసం గైడ్ బుక్* (ఇ ఎం ఎస్తో ఉమ్మడి రచయిత)
* సంస్కారం నవోధనం అనువదించినది పీపీ సత్యన్.

## అనువాదాలు

* *కట్టుకదన్నాల్* ( ఎథెల్ లిలియన్ వోయినిచ్ రచించిన *గాడ్‌ఫ్లై* )
* *భూతకాలవుం మున్విధికాలు* ( రోమిలా థాపర్ ద్వారా *గతం, పక్షపాతం* )

## అవార్డులు

* 2007: అబుదాబి శక్తి అవార్డు (పండిత సాహిత్యం) 

## మూలాలు


## బాహ్య లింకులు
పి. గోవింద పిళ్లై: లైఫ్ స్కేటెక్" (మలయాళంలో). *గ్రంధలోకం* . జనవరి 2007
వర్గం:1926 జననాలు
వర్గం:2012 మరణాలు
వర్గం:అబుదాబి శక్తి అవార్డు గ్రహీతలు
వర్గం:కేరళ ఎమ్మెల్యేలు 1957–1959
వర్గం:కేరళ ఎమ్మెల్యేలు 1967–1970
వర్గం:కొచ్చికి చెందిన రాజకీయ నాయకులు
వర్గం:కేరళకు చెందిన రచయితలు
ఆర్. చంద్రు

**మైలారి రామయ్య చంద్రు** (జననం 1980 ఫిబ్రవరి 7) భారతీయ చలనచిత్ర రచయిత, దర్శకుడు, నిర్మాత. ఆయన ప్రధానంగా కన్నడ సినిమాలో పనిచేస్తున్నాడు. 2008లో విడుదలైన తాజ్ మహల్ చిత్రానికి అతను బాగా పేరు పొందాడు.

## జీవితం తొలి దశలో
ఆర్. చంద్రశేఖర్, చిక్కబళ్లాపూర్‌లోని కేశవవరలో ఎం రామయ్య, లక్ష్మి దేవమ్మ దంపతులకు జన్మించాడు. ఆయన తన చిన్నతనం నుండి రచనా కళను అభివృద్ధి చేసాడు. గతంలో కన్నడ వార్తా పత్రికలలో తను రాసిన కొన్ని కథలు ప్రచురితమయ్యాయి. ఆయన ఎక్కువగా ఖాళీ సమయాల్లో వ్యవసాయం చేయడానికి ఇష్టపడతాడు.

## ఫిల్మోగ్రఫీ

## గుర్తింపు
కర్ణాటక రాష్ట్ర అవార్డులలో చార్మినార్ చిత్రానికి ఉత్తమ దర్శకుడు, ఉత్తమ నిర్మాత అవార్డులను గెలుచుకున్నాడు.

## మూలాలు

వర్గం:కన్నడ సినిమా దర్శకులు
వర్గం:భారతీయ సినిమా దర్శకులు
వర్గం:భారతీయ స్క్రీన్ రైటర్స్
వర్గం:భారతీయ గీత రచయితలు
వర్గం:1980 జననాలు
అనుశ్రీ (కన్నడ నటి)

**అనుశ్రీ** (జననం 1988 జనవరి 25) భారతీయ టెలివిజన్ వ్యాఖ్యాత. కన్నడ చిత్రాలలో కూడా నటిస్తుంది.

ఆమె కన్నడ టెలివిజన్‌ రంగంలో హోస్ట్‌గా తన వృత్తిని ప్రారంభించి, సినిమా నటిగా మారింది. ఆమె ప్రస్తుతం దక్షిణ భారతదేశంలో అత్యధిక పారితోషికం తీసుకునే యాంకర్‌లలో ఒకరుగా ఎదిగింది. మురళి మీట్ మీరా చిత్రానికి గాను ఉత్తమ డబ్బింగ్ ఆర్టిస్ట్‌గా ఆమె కర్ణాటక రాష్ట్ర చలనచిత్ర అవార్డును గెలుచుకుంది.

## జీవితం తొలి దశలో
ఆమె కర్ణాటకలోని మంగళూరుకు చెందిన సూరత్‌కల్‌లో తుళు మాట్లాడే కుటుంబమైన సంపత్, శశికళ దంపతులకు జన్మించింది. ఆమెకు అభిజీత్ అనే తమ్ముడు ఉన్నాడు. ఆమె చిన్నతనంలో ఆమె తల్లిదండ్రులు విడిపోవడంతో తల్లితగ్గరే పెరిగింది. ఆమె తన పాఠశాల విద్యను బెంగళూరులోని సెయింట్ థామస్, మంగళూరులోని నారాయణ గురు పాఠశాలలో పూర్తిచేసింది. ఆమె తన ప్రీ-యూనివర్సిటీ విద్యను పూర్తి చేసిన తర్వాత, ఆమె టెలివిజన్ షోలను హోస్ట్ చేసే ఆఫర్‌లను పొందడం ప్రారంభించినప్పుడు బెంగళూరుకు తిరిగి వచ్చింది.

## కెరీర్
అనుశ్రీ మంగళూరులో ఉన్న ఒక టెలివిజన్ ఛానెల్‌లోని నమ్మ టీవీలో టెలి అంత్యాక్షరి అనే ఫోన్-ఇన్ మ్యూజిక్ షోలో యాంకర్‌గా తన వృత్తిని ప్రారంభించింది. ఈటీవీ కన్నడ టెలివిజన్ షో డిమండప్పో డిమండులో యాంకర్‌గా ఆమె మంచి ప్రజాదరణ పొందింది. ఆమె బిగ్ బాస్ కన్నడ 1 రియాల్టీ షోలో కూడా పాల్గొంది. ఆమె బిగ్ బాస్ హోమ్‌లో 80 రోజులు పూర్తి చేసుకుంది.

సువర్ణ ఫిల్మ్ అవార్డ్స్, ఫిలింఫేర్ అవార్డ్స్, TV9 ఫిల్మ్ అవార్డ్స్, జీ మ్యూజిక్ అవార్డ్స్, SIIMA అవార్డ్స్, సెలబ్రిటీ క్రికెట్ లీగ్ వంటి అనేక స్టేజ్ షోలను ఆమె హోస్ట్ చేసింది. కామెడీ ఖిలాడిగలు, ట్వంటీ-ట్వంటీ కామెడీ కప్, కునియోన బారా వంటి ప్రముఖ షోలతో ఆలరించింది.

ఆమె బెంకిపట్నతో చలనచిత్రంలోకి ప్రవేశించింది, ఇది ఆమెకు ఉత్తమ తొలి నటిగా NAK మీడియా అచీవ్‌మెంట్ అవార్డును తెచ్చిపెట్టింది. 2011లో, మురళీ మీట్స్ మీరా చిత్రానికి గానూ ఆమె కర్ణాటక రాష్ట్ర చలనచిత్ర ఉత్తమ డబ్బింగ్ కళాకారిణిగా అవార్డును గెలుచుకుంది. ఇమ్రాన్ సర్ధారియా దర్శకత్వం వహించిన ఉప్పు హులీ ఖారా చిత్రంలో ఆమె ప్రధాన పాత్ర పోషించింది.

## అవార్డులు

* 2011: కర్ణాటక రాష్ట్ర చలనచిత్ర అవార్డులు: ఉత్తమ డబ్బింగ్ కళాకారిణి (మహిళ): మురళి మీట్ మీరా
* 2015: జీ కుటుంబ అవార్డ్స్ పాపులర్ యాంకర్
* 2015: NAK మీడియా అచీవ్‌మెంట్ అవార్డు - ఉత్తమ తొలి నటి : బెంకిపట్న
* 2016: జీ కుటుంబ అవార్డ్స్ 2016 - ఉత్తమ యాంకర్
* 2017: జీ కుటుంబ అవార్డ్స్ 2017 - ప్రముఖ యాంకర్
* 2018: కెంపేగౌడ ప్రశస్తి
* 2018: జీ కుటుంబ అవార్డ్స్ 2018 - ఫేవరెట్ యాంకర్
* 2019: జీ కుటుంబ అవార్డ్స్ 2019 - ఫేవరెట్ యాంకర్
* 2020:జీ కుటుంబ అవార్డ్స్ 2020 - ఫేవరెట్ యాంకర్
* 2021:జీ కుటుంబ అవార్డ్స్ 2021 - ఫేవరెట్ యాంకర్
* 2022:జీ కుటుంబ అవార్డ్స్ 2022 - ఫేవరెట్ యాంకర్

## మూలాలు
వర్గం:భారతీయ టెలివిజన్ వ్యాఖ్యాతలు
వర్గం:కన్నడ సినిమా నటీమణులు
వర్గం:తుళు ప్రజలు
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:కన్నడ టెలివిజన్‌ నటీమణులు
వర్గం:బిగ్ బాస్ కన్నడ పోటీదారులు
వర్గం:1988 జననాలు
హబీబ్ ఫైసల్

**హబీబ్ ఫైసల్** మధ్యప్రదేశ్ కు చెందిన సినిమా దర్శకుడు, గీత రచయిత. *దో దూనీ చార్* (2010),  *ఇషాక్‌జాదే* (2012) సినిమాలకు దర్శకత్వం వహించాడు.

## జననం
హబీబ్ ఫైసల్ మధ్యప్రదేశ్ రాష్ట్రంలో జన్మించాడు.

## సినిమారంగం
జామియా మిలియా ఇస్లామియా పూర్వ విద్యార్థి. *కరీనా కరీనా* అనే టెలివిజన్ సీరియల్ కు దర్శకత్వం వహించాడు. న్యూఢిల్లీలో ఎన్డీటీవిలో కెమెరా పర్సన్‌గా పనిచేశాడు.

2010లో *దో దూని ఛార్* అనే సినిమాతో దర్శకుడిగా అరంగేట్రం చేసాడు. ఈ సినిమాకు ఉత్తమ మాటల రచయితగా ఫిల్మ్‌ఫేర్ అవార్డును గెలుచుకున్నాడు. ఆ తరువాత సిద్ధార్థ్ ఆనంద్ తీసిన *సలామ్ నమస్తేకు* సహ రచయితగా పనిచేశాడు. అభిషేక్ బచ్చన్, ప్రీతి జింటాలతో దర్శకుడు షాద్ అలీ తీసిన *ఝూమ్ బరాబర్ ఝూమ్*, సైఫ్ అలీ ఖాన్, రాణి ముఖర్జీ నటించిన సిద్ధార్థ్ ఆనంద్ తీసిన *తరా రమ్ పమ్*, 2010లో విడుదలైన *బ్యాండ్ బాజా బారాత్‌* సినిమాలకు కూడా రాశాడు.

2012లో అర్జున్ కపూర్, పరిణీతి చోప్రాలతో *ఇషాక్‌జాదే* అనే సినిమాకు దర్శకత్వం వహించాడు. ఈ సినిమా విమర్శకుల నుండి సానుకూల స్పందనను పొందడంతోపాటు బాక్సాఫీస్ వద్ద చాలా మంచి వసూళ్ళను సాధించింది. ఆ తర్వాత నూపూర్ అస్థాన దర్శకత్వంలో ఆయుష్మాన్ ఖురానా, సోనమ్ కపూర్, రిషి కపూర్‌లు నటించిన *బెవకూఫియాన్‌* సినిమాకు రాశాడు. *2014లో* ఆదిత్య రాయ్ కపూర్, పరిణీతి చోప్రా ప్రధాన పాత్రలతో  *దావత్-ఎ-ఇష్క్* అనే సినిమా తీశాడు. *దావత్-ఎ-ఇష్క్* 2014 సెప్టెంబరు 19న ప్రపంచవ్యాప్తంగా విడుదలైంది.

2017 ఆగస్టు 25న ఇతని నాలుగవ సినిమా *ఖైదీ బ్యాండ్* విడుదలైంది.

## పాటలు

## సినిమాలు
* 2021: *దిల్ బెకరార్* (దర్శకుడు, అదనపు మాటలుస్)
* 2020: *ఆశ్రమ్* (హిందీ వెబ్ సిరీస్) (రచయిత)
* 2018: *[[రాజుగాడు]]* (తెలుగు సినిమా) (రచయిత, మారుతితో పాటు)
* 2018: *హోమ్* (దర్శకుడు, బాలాజీ ఒరిజినల్ సిరీస్)
* 2017: *ఖైదీ బ్యాండ్* (రచయిత, దర్శకుడు)
* 2016: *[[ఫ్యాన్ (2016 సినిమా)|ఫ్యాన్]]* (రచయిత)
* 2014: *దావత్-ఎ-ఇష్క్* (రచయిత, దర్శకుడు)
* 2014: *బెవకూఫియాన్* (రచయిత)
* 2012: *ఇషాక్‌జాదే* (దర్శకుడు)
* 2011: *లేడీస్ వర్సెస్ రికీ బహ్ల్* (మాటలు)
* 2010: *బ్యాండ్ బాజా బారాత్* (స్క్రీన్ ప్లే, మాటలు)
* 2010: *[[దో దూని చార్]]* (రచయిత, దర్శకుడు)
* 2007: *జూమ్ బరాబర్ ఝూమ్* (రచయిత)
* 2007: *త ర రమ్ పమ్* (స్క్రీన్ ప్లే, మాటలు)
* 1996: *ఓపస్ 27* (షార్ట్ ఫిల్మ్)
* 1992: *ఎలక్ట్రిక్ మూన్* (అసిస్టెంట్ డైరెక్టర్)

## అవార్డులు

## మూలాలు

## బయటి లింకులు

* 

వర్గం:ఫిల్మ్‌ఫేర్ అవార్డుల విజేతలు
వర్గం:హిందీ సినిమా దర్శకులు
వర్గం:జీవిస్తున్న ప్రజలు
వర్గం:తెలుగు సినిమా రచయితలు
వర్గం:మధ్య ప్రదేశ్ వ్యక్తులు
వర్గం:హిందీ సినిమా రచయితలు
వర్గం:హిందీ సినిమా గీత రచయితలు
కృష్ణగిరి శాసనసభ నియోజకవర్గం

**కృష్ణగిరి శాసనసభ నియోజకవర్గం** తమిళనాడు రాష్ట్రంలోని నియోజకవర్గాలలో ఒకటి. ఈ నియోజకవర్గం కృష్ణగిరి జిల్లా, కృష్ణగిరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు
### మద్రాస్ రాష్ట్రం

### తమిళనాడు రాష్ట్రం

## మూలాలు

వర్గం:తమిళనాడు శాసనసభ నియోజకవర్గాలు
పోతురాజు జడ్సన్

**పోతురాజు జడ్సన్** తెలంగాణకు చెందిన శాస్త్రవేత్త. 1970లలో డైస్‌డెర్కస్ సింగ్యులాటస్‌పై అనేక పరిశోధనలు చేశాడు.

## జననం
పోతురాజు జడ్సన్ 1950, జూలై 28న తెలంగాణలోని హైదరాబాదు నగరంలో జన్మించాడు.

## బోధనారంగం
1956 యూనివర్సిటీ గ్రాంట్స్ కమీషన్ చట్టం ప్రకారం ఉస్మానియా విశ్వవిద్యాలయంలో జంతుశాస్త్రం బోధించాడు. ఇండియన్ సొసైటీ ఫర్ కంపారిటివ్ యానిమల్ ఫిజియాలజీలో సభ్యుడిగా కూడా ఉన్నాడు.

ఉస్మానియా విశ్వవిద్యాలయంలోని జంతుశాస్త్ర విభాగంలో లెక్చరర్ గా, రీడర్ గా, తర్వాత ప్రొఫెసర్, శాఖాధిపతిగా, బోర్డ్ ఆఫ్ స్టడీస్ ఛైర్‌పర్సన్ ఆఫ్ జువాలజీ గా పనిచేశాడు. అంతకుముందు 1997లో, సైఫాబాద్‌లోని యూనివర్సిటీ కాలేజ్ ఆఫ్ సైన్స్‌కి ప్రిన్సిపాల్ గా చేశాడు.

## పరిశోధన
జడ్సన్ వ్యాసాలు అనేక పత్రికలలో ప్రచురించబడ్డాయి. 1978లో ప్రచురించబడిన జడ్సన్ పరిశోధనా కథనాలలో ఒకటైన బి. కిషన్ రావు, ఎస్ఎస్ ఠాకూర్, బి. జూయిలస్ దివాకర్‌లతో కలిసి *ఎర్ర కాటన్ బగ్, డైస్‌డెర్కస్ సింగ్యులాటస్ (హెటెరోప్టెరా) పురుష పునరుత్పత్తి అవయవాలపై బాల్య హార్మోన్ అనలాగ్ ప్రభావాలు*, సైంటిఫిక్ జర్నల్ *ఎక్స్‌పీరియంటియా (సెల్యులార్ అండ్ మాలిక్యులర్ లైఫ్ సైన్సెస్ )* అనేది ప్రపంచవ్యాప్తంగా ఉన్న విశ్వవిద్యాలయాలు, అకాడమీలలో 500 కంటే ఎక్కువ లైబ్రరీ హోల్డింగ్‌లలో ఉంచబడింది. జర్మన్ అకడమిక్ జర్నల్ జైట్‌స్క్రిఫ్ట్ *ఫర్ డై ఆల్టెస్టమెంట్లిచ్ విస్సెన్‌చాఫ్ట్* కి పరిశోధనా కథనాన్ని అందించాడు.

2007లో ఉస్మానియా విశ్వవిద్యాలయ జంతుశాస్త్ర విభాగం, సలీమ్ అలీ సెంటర్ ఫర్ ఆర్నిథాలజీ అండ్ నేచురల్ హిస్టరీ సంయుక్తంగా నిర్వహించిన *బయోడైవర్సిటీ కన్జర్వేషన్ అండ్ హ్యూమన్ వెల్-బీయింగ్ పై* జరిగిన జాతీయ సదస్సు నిర్వహణలో సహకారం అందించాడు. 2008లో *బయోడైవర్సిటీ కన్జర్వేషన్ అండ్ హ్యూమన్ వెల్-బీయింగ్* అనే సంకలనానికి సహ-సంపాదకత్వం వహించాడు. 2009లో  సర్ రోనాల్డ్ రాస్ ఇన్‌స్టిట్యూట్ ఆఫ్ పారాసిటాలజీలో *దోమల వల్ల కలిగే వ్యాధులు, ప్రజారోగ్యంపై దాని ప్రభావం* వాతావరణ మార్పుల ప్రభావం అనే అంశంపై జాతీయ సింపోజియంను ఏర్పాటుచేశాడు.

## సామాజిక కార్యక్రమాలు
2010వ దశకంలో కెనడియన్ బాప్టిస్ట్ మినిస్ట్రీస్ ద్వారా ఆంధ్రప్రదేశ్, తెలంగాణ, ఒడిశా రాష్ట్రాలలో సామాజిక కార్యాచరణ కార్యక్రమాలను చేపట్టాడు. అందులో ఫీల్డ్ స్టాఫ్, టీమ్ మెంబర్‌గా ఉన్నాడు. జడ్సన్ యూరోపియన్ బాప్టిస్ట్ మిషన్ ఇంటర్నేషనల్ ప్రస్తుత భారతదేశ ప్రతినిధి దేశంలోని 16 మంది భాగస్వాములతో కలిసి సామాజిక కార్యాచరణ కార్యక్రమాలను పర్యవేక్షిస్తున్నాడు.

## మూలాలు

వర్గం:1950 జననాలు
వర్గం:జీవిస్తున్న ప్రజలు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలుగువారు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా శాస్త్రవేత్తలు
వర్గం:హైదరాబాదు జిల్లా సామాజిక కార్యకర్తలు
వర్గం:హైదరాబాదు జిల్లా ఉపాధ్యాయులు
ఫతేపొర

ఫతేపొర దీనిని ఫతేపురా అని కూడా పిలుస్తారు, ఇది భారతదేశం, జమ్మూ కాశ్మీర్ రాష్ట్రం, అనంతనాగ్ జిల్లాలోని ఆర్థిక కేంద్ర ప్రాంతం.  
## భౌగోళికం
ఫతేపొర శ్రీనగర్‌కు తూర్పున 65 కిలోమీటర్లు (40 మైళ్ళు) దూరంలో ఉంది.ఇది బాబాదర్, ఖాన్ బోరా, కపమార్క్, కుండ్ బడేపొర, కూచిపొర వంటి ముఖ్యమైన ప్రాంతాలను కలిగి ఉంది. దీనికి సమీపంలో బ్రింగి నది, సాండ్రాన్ వంటి నదులు ఉన్నాయి. ఇది 33.65 °N అక్షాంశం, 75.16 °E రేఖాంశం వద్ద ఉంది. ఇది సముద్ర మట్టానికి  సగటున 1600 మీటర్ల (5478 అడుగులు) ఎత్తులో ఉంది.
## జనాభా
2011 భారత జనాభా లెక్కల ప్రకారం, ఫతేపొర మొత్తం జనాభా 6,737. జనాభాలో పురుషులు 51%, స్త్రీలు 49% ఉన్నారు. ఫతేపొర సగటు అక్షరాస్యత రేటు 60%, జాతీయ సగటు 59.5% కంటే ఎక్కువ. పురుషుల అక్షరాస్యత 67%, స్త్రీల అక్షరాస్యత 53%. ఫతేపొర జనాభాలో 17% మంది 6 సంవత్సరాల కంటే తక్కువ వయస్సు ఉన్నవారు ఉన్నారు. ఫతేపొరలో నివసిస్తున్న దాదాపు అందరూ సున్నీ ముస్లింలు. 
## రవాణా
సదురా రైల్వే స్టేషన్ & అనంతనాగ్ రైల్వే స్టేషన్ ఫతేపొరకు సమీప రైల్వే స్టేషన్లు. జమ్మూ - తావి రైల్వే స్టేషన్ ఫతేపొరకు 243 కి.మీ దూరంలో ఉన్న ప్రధాన రైల్వే స్టేషన్. 
## విద్య
### కళాశాలలు
* ప్రభుత్వ పాలిటెక్నిక్ కళాశాల, లర్కిపొర 
### పాఠశాలలు
# బాబా నసీబ్-ఉ-దిన్ గాజీ మెమోరియల్ పబ్లిక్ స్కూల్, ఫతేపొర
# ప్రభుత్వ ఉన్నత పాఠశాల, కబమార్గ్ (ఫతేపొర)
# ప్రభుత్వ మాధ్యమిక పాఠశాల, ఫతేపొర
# ప్రభుత్వ మాధ్యమిక (బాలికలు) పాఠశాల, ఫతేపొర
## ఇవి కూడా చూడండి
* జకురా (శ్రీనగర్)
* మన్సూర్‌పూర్ (పంజాబ్)
## మూలాలు

వర్గం:జమ్మూ కాశ్మీరు
వర్గం:అనంత్‌నాగ్ జిల్లా